تەقینەوەی مین لە شوشمێ قوربانیی لێکەوتەوە – چاونیوز\n5ی نیسانی , 2017\tهەواڵ ناردنی کۆمێنت 625 جار سەردانی ئەو بابەتە کراوە\nبەهۆی تەقینەوەی مین لە گوندی شوشمێ لە پاوە جوتیارێک بە توندی بریندار بوو.\nبەپێی ڕاپۆرتی هەواڵدەریی موکریان لەو تەقینەوەیەدا کە ڕۆژی سێشەممە، ۱۵ی خاکەلێوە ڕووی داوە، محەممەد شوکری، جوتیاری تەمەن ۴۶ ساڵی خەڵکی ئاوایی شوشمێ لاقێکی پەڕیوە.\nکاربەدەستانی کۆماری ئیسلامی حاشا لەوە ناکەن کە زیاتر له ۱۶ میلیۆن مینی له‌کارنه‌خراوی هه‌ڵنه‌گیراوه‌و ده‌یان میلیۆن ته‌قه‌مه‌نی له دوای شه‌ڕ له کوردستان به‌جێ ماون، به‌ڵام که‌مترینی ئه‌وانه هه‌ڵگیراونه‌ته‌وه.\nهه‌ر به‌پێی ئه‌و ئامارانه له ماوه‌ی ساڵانی ۱۳۶۸، واته دوای کۆتایی هاتنی شه‌ڕ له گه‌ڵ عێڕاق تا ساڵی ۸۹ زیاتر له ۲۴۳۳ که‌س له ناوچه سنوورییه‌کانی ئێران به هۆی ته‌قینه‌وه‌ی مین کوژراون‌و ۵۶۰۱ که‌سیش بریندار بوون. له‌وه‌نده قوربانییه‌ی ته‌قینه‌وه‌ی مین له ئێران کورده‌کان پشکی شێریان به‌رکه‌وتوه‌و ۱۹۶۶ که‌س له‌و کوژراوانه ۴۷۱۷ که‌سیش له برینداره‌کان کورد بوون‌و له ناوچه سنوورییه‌کانی کوردستان له پارێزگاکانی ئیلام، کرماشان، سنه‌و ورمێ بوونه‌ته قوربانیی ته‌قینه‌وه‌ی مین.\nهه‌ر به‌پێی ئاماره ناوچه‌ییه‌کان له ماوه‌ی ۴ ساڵی نێوان ساڵانی ۱۳۹۰ تا ۱۳۹۴ هه‌رنه‌بێ ۱۷۶ که‌س له کوردستان بوونه‌ته قوربانیی ته‌قینه‌وه‌ی مین، بێ ئه‌وه‌ی ئه‌مه خه‌مێکی بۆ کاربه‌ده‌ستانی کۆماری ئیسلامی له کوردستان زیاد کردبێ یان هانی دابن زووتر ئه‌و کێشه‌یه له کۆڵ خه‌ڵکی بکه‌نه‌وه.\nبەپێی بانکی زانیاریی ناوەندی مافی مرۆڤ بۆ ڕۆژهەڵاتی کوردستانیش لە ساڵی ڕابردووی ۱۳۹۵دا، تەقینەوەی مین لە کوردستان لانیکه‌م ۲۶ قوربانیی لێکەوتەوە. بە هۆی ئەو تەقینەوانە هەر نەبێ ۶ کەس گیانیان لە دەست داوە و ۲۰ کەسیش بریندار بوون.\nمین، پاوە، تەقینەوە\t2017-04-05\nتاگەکانی بابەتمین، پاوە، تەقینەوە


ئاسۆ عەبدول لەتیف: تورکیا بە نیازە خەلافەتی عوسمانی نوێ تا ساڵی 2050 دابمەزرێنێت\nلە کاتێکدا تا دێت هەڕەشەکانی تورکیا بۆ سەر عەفرین توندتر دەبن و بۆردومان و تۆپبارانەکانی لەشکری تورکیا و هێزە ئیسلامییە توندڕەوووەکان و چەکدارە پشتیوانەکانی بە ناو ئۆپۆزسیۆنی سوریا بۆ سەر عەفرین توندتر دەبێت؛ بەرگری بەپەرچدانەوەی یەکینەکانی پاراستنی گەل توندتر و بەهێزتر دەبێت. بەڵام تورکیا لەسەروەختی ئەم هێرشەدا هەڕەشەش لە گرتنی مەنبج و کوبانی و قامیشلۆ و ناوچە کوردنشینەکانی باکوری سوریا دەکات، هاوکات دەشڵێت کە لە سازکردنی گفتگۆدان لەگەڵ حکومەتی عێراقدا بۆ هێرشکردنە سەر پەکەکە لە قەندیل.\nلە دوایین ڕاپۆرتدا ڕوانگەی سوری بۆ مافەکانی مرۆڤ بڵاویکردەوە "لە 20 ی کانوونی دووەمی 2018 وە تا ئێستا لانیکەم 215 هاوڵاتی مەدەنی لە کورد و عەرەب و ئەرمەنی بەهۆی بۆردومان و هێرشەکانی سوپای تورکیا لە کانتۆنی عەفرین کوژراون، کە 32 یان منداڵ و 26 یشیان ئافرەتن".\nبەڵام نوری مەحمود وتەبێژی یەپەگە رایگەیاندبوو کە لە سەرەتای هێرشەکانی سوپای تورکیا و گروپە هاوپەیمانەکانی بۆسەر کانتۆنی عەفرین، زیاتر لە ٦٠٠ هاوڵاتی مەدەنی بوونەتە قوربانی.\nبۆ ئەو مەبەستە و تاوتوێکردنی تەواوی رەوشەکە، ئاسۆ جەبار وتوێژی لەگەڵ رۆژنامەوان و شیکاری سیاسی ئاسۆ عەبدول لەتیفدا سازکردووە...\nئاسۆ دەڵێت "جەنگی ئەم جارە جەنگێکی سنوردارە، ئێستا تورکیا تێوەگلاوە لەم شەڕەی عەفرین، نەدەتوانێ پاشەکشە بکات، نە دەتوانێ سەرکەوتنێکی گەورە بەدەستبێنێت."\nدەشڵێت "خۆ عەفرینییەکان مەجوس و گاور و لادەر نین، ئەوانیش موسڵمانن."\nسەبارەت بە عێراقیش لەم گەمەیەدا ئاسۆ عەبدول لەتیف دەڵێت "عێراق ئەو وڵاتە بەهێزە نیە سنورەکانی خۆی تۆکمەبکات بەرەو ڕووی هەریەکە لەدەوڵەتێکی وەکو کۆماری ئیسلامی ئێران و دەوڵەتێکی وەک تورکیا."\nدەشڵێت "پێشتر تورکیا لە سعودیەو کەنداوی عەرەبی و رێکخراوە سونی مەزهەبییەکاندا گەمەی دەکرد، بۆ یاریکردنی خۆی بۆ ئەو ئیمپراتۆرییەت و خەلافەتە عوسمانییە نوێیانەی کە بە نیازە دروستی بکات تا 2050 و درێژەی پێبدات."\nهاوکات دەڵێت "هەموو ئەو شەڕانەی تورکیا بۆئەوەیە بچێتە یەکێتی ئەوروپا و ئەمریکاش وەکچۆن سعودییەیان قبوڵە ئاواش تورکیاشیان قبوڵ بێت."


موقته‌دا سه‌در له‌سه‌ر تەڕبوونی حه‌وت ملیار دینارەکە هاته‌ده‌نگ\nموقته‌دا سه‌در له‌سه‌ر له‌ناچوونی بڕی حه‌وت ملیار دینار هاته‌ده‌نگ و به خاڵێكی بچووكی نێو ده‌ریای گه‌نده‌ڵی له عێراق ده‌زانێت و به‌پێویستیشی ده‌زانێت دادگا سزای ئه‌و كه‌سانه بدات كه به‌رپرسن له به‌هه‌ده‌ردانی ئه‌و پاره‌یه.\nله تویتێكدا موقته‌دا سه‌در رێبه‌ری ره‌وتی سه‌در، له‌سه‌ر له‌ناچوونی بڕی 7 ملیار دینار هاته‌ده‌نگ و نوسیوویه‌تی: ئه‌و حه‌وت ملیار دیناره‌ی باس له ونبونی ده‌كرێت، ته‌نیا خاڵێكی بچووكی نێو ده‌ریای گه‌نده‌ڵییه له عێراق و ده‌بێت دادگا گه‌نده‌ڵكاران سزابده‌ن وه‌گه‌رنا گه‌ل سزایان ده‌دات.\nسه‌در له تویته‌كه‌یدا ده‌شڵێت : ده‌بێت ئه‌و كه‌سانه و هاوشێوه‌كانیان له خێزانه ناسراوه‌كان به تاوانی گه‌نده‌ڵی ده‌ستگیربكرێن، چونكه قوتی خه‌ڵكیان بردووه.\nله‌كۆتایشدا سه‌در هاشتاگێكی دروستكردوه و هه‌ڕه‌شه ده‌كات و ده‌ڵێت: سزایان بده‌ن ئه‌گه‌ر نا ئێمه سزایان ده‌ده‌ین.\nدوێنێ عه‌لی عه‌لاق، پارێزگاری بانكی ناوه‌ندی عێراق رایگه‌یاند: به‌هۆی لافاوه‌وه حه‌وت ملیار دۆلاریان نوقمی ئاو بوه و له‌ناوچووه، ئه‌م لێدوانه‌ش ناڕه‌زایی شه‌قامی عێراقی لێكه‌وته‌وه.\nپێشتریش به‌شێك له په‌رله‌مانتاران ئاماژه‌یان به‌وه‌دابوو، 12 ملیار دینار به‌هۆی بارانبارینه‌وه له‌ناوچووه‌و وته‌كانی پارێزگاری بانكی ناوه‌ندییان ڕه‌تكرده‌وه كه بڕی پاره‌كه‌ی به حه‌وت ملیار دینار خه‌مڵاندبوو.\n2024 جار خوێندراوەتەوە


ئەڵمانیا رێكخراوێكی ئیسلامی دادەخات - تۆڕی میدیایی خەڵک\nوەزارەتی ناوخۆی ئەڵمانیا: ئەم رێكخراوە هاوكاری دارایی ناردووە بۆ بەرەی نوسرە و شەباب و حەماس\nحكومەتی ئەڵمانیا رێكخراوێكی ئیسلامی بە تۆمەتی پشتیوانی دارایی كردە و گرووپی تیرۆرستی دادە خات.\nبەپێی ئاژانسەكانی هەواڵ، وەزیری ناوخۆی ئەڵمانیا هۆرست زیهوفەر رێكخراوی ئەنسار ئەنتەرناشناڵی ئیسلامی و ژمارەیەك گرووپی دیكەی سەر بە ئەم رێكخراوەی داخستووە بەهۆی ئەوەی هاوكاری دارایی تیرۆرستانیان كردووە.\nوتەبێژی وەزیری ناوخۆی ئەڵمانیا رایگەیاند، ئەم تۆڕە پشتیوانی كاری تیرۆرستی كردووە لە رێگای كۆكردنەوەی هاوكاری و بەخشینەوە و ناردوویانە بۆ گرووپی تیرۆرستی.\nراشیگەیاند، بۆ شەڕی تیرۆر دەبێت سەرچاوەی دارایی تیرۆرستان وشك بكرێـت.\nبەپێی راپۆرتی وەزارەتی ناوخۆی ئەڵمانیا، ئەم رێكخراوە پارەی كۆكردووەتەوە و ناردوویەتی بۆ رێكخراوە تیرۆرستییەكانی بەرەی نوسرە لە سووریا و بزووتنەوەی شەباب لە سۆماڵ و بزووتنەوەی حەماس لە غەزە.\nوەزارەتی ناوخۆی ئەڵمانیا ئاشكراشیكردووە ئەم رێكخراوە بەناوی فریاگوزاری پارەی كۆكردووەتەوە بۆ سۆماڵ و سووریا و میانمار و بزووتنەوەی حەماسی لە غەزە ناردووە.


یه‌كه‌ى دارایى یه‌كێكه له یه‌كه هه‌ره گرنگه‌كانى په‌یمانگا و له روى كارگێڕییه‌وه، راسته‌وخۆ له ژێر چاودێرى و سه‌په‌رشتى راگرى په‌یمانگادایه. یه‌كه‌ى دارایى له چه‌ند به‌شێكى دیكه پێكهاتووه، كه بریتین له: گه‌نجینه، وه‌رگرتنی داهات، به‌شی پێداچونه‌وه‌و خه‌رجکردن، وردبینی.\nیه‌كه‌ى دارایى یه‌كه‌یه‌كى پڕ كار و پڕ له ورده‌كارییه، ئه‌مه‌ش بۆ جۆرى ئه‌و كارانه ده‌گه‌ڕێته‌وه، كه ئه‌م یه‌كه‌یه ئه‌نجامیان ده‌دات.\nگرینگترین ئەو کارانەی ئەم یەکەیە ئەنجامی دەدات:\n١. وه‌رگرتنى كرێى خوێندنى قوتابییان و ئه‌نجامدانى رێكارى پێویست له رووى ژمێریارى و كارگێڕییه‌وه. كرێى قوتابییان كه به پێنج قیست وه‌رده‌گیرێت، له لایه‌ن یه‌كه‌ى داراییه‌وه، كاره‌كانى ئه‌نجام ده‌درێن و رێكده‌خرێن.\n٢. پێداچوونه‌وه‌و درووستکردنی لیستی مووچه‌ی فه‌رمانبه‌ران و هه‌ژمارکردنی کرێی کاتژمێره‌کانی مامۆستایانی وانه‌بێژ و خه‌رجکردنی بڕى پاره‌ی پێویست بۆ هه‌ر مانگێک.\n٣. وردبینی کردن و دڵنیابوون له‌و پسوولانه‌ی، كه دێنه‌وه بۆ یه‌که‌ی دارایی، له‌لایه‌ن ئه‌و لیژنانه‌ی، كه له په‌یمانگا پێکهێنراون، وه‌ک: لیژنه‌ی کڕین و لیژنه‌ی جێبه‌جێکردن و هه‌روه‌ها خه‌رجکردنی پاره‌ی پێویست بۆ ئه‌و پسولانه‌ی، که بڕیاری خه‌رجکردنیان له‌لایه‌ن ڕاگری په‌یمانگاوه دراوه.\n٤. گرتنه‌به‌ری ڕێکارێکی ژمیریارانه و ده‌رکردنی ڕێنمایی تایبه‌ت به یه‌که‌ی دارایی سه‌باره‌ت به خه‌رجکردنی پاره و وه‌رگرتنی. پێویسته ئه‌وه‌ش بڵێین كه هه‌ریه‌ك له‌وانه به‌پێی یاسای ژمێریاری، رێنمایی تایبه‌ت به‌خۆی هه‌یه.\n٥. درووستکردنی چه‌کی تایبه‌ت به یه‌که‌ی دارایی بۆ ڕاکێشانی تایبه‌ت(مسحوبات شخصیه)، که له‌لایه‌ن کارگێڕی پڕۆژه‌وه، کاری وه‌رگرتنی بۆ ده‌کرێ.\n٦. هه‌ڵگرتنی به‌ڵگه‌نامه‌کان، به شێوه‌یه‌ک که هه‌ر کردارێکی دارایی، بۆکس فایلێکی تایبه‌ت به خۆی هه‌یه و هه‌ڵده‌گیرێ.\n٧. ئاماده‌كردنى ڕاپۆرتى تایبه‌ت به هه‌موو چالاكییه داراییه‌کان له ماوه‌ى ساڵێكدا، به شه‌فافترین و باشترین شێوه.\n٨. بینینی ڕۆڵی ژمێریاری کارگێڕى له‌سه‌ر ئه‌و بڕیارانه‌ی، که له لایه‌ن سه‌رپه‌رشتیارانی په‌یمانگاوه ده‌رده‌چن و په‌یوه‌ندیان به باری دراییه‌وه هه‌یه. ئه‌مه جگه له‌وه‌ى كه له پێوه‌ندى له‌گه‌ڵ كارووچالاكییه‌كان و ئه‌وانه‌ى كه پێویستیان به تێچووى دارایى هه‌یه، راوێژى پێویست ده‌داته به‌رپرسیاران.


وتووێژەکانی لیبیا بە پشتیوانی نەتەوە یەکگرتووەکان شکست دەهێنێت لە گەیشتن بە کۆدەنگی لەسەر هەڵبژاردنەکان\nجێگری ئەرکی نەتەوە یەکگرتووەکان لە لیبیا، شەوی هەینی پاش یەک هەفتەی وتووێژ لە نزیک ژنێڤ ڕایگەیاند ئەو گفتوگۆیانەی کە لەلایەن نەتەوە یەکگرتووەکانەوە ڕێکخراون بە مەبەستی زەمینەخۆشکردن بۆ هەڵبژاردن لە لیبیا لە کۆتایی مانگی 12 دا، شکستیان هێنا لە دۆزینەوەی زەمینەیەکی هاوبەش.\nڕایسدۆن زینەنگا یاریدەدەری سکرتێری گشتی و ڕێکخەری ئەرکی پشتیوانی نەتەوە یەکگرتووەکان بۆ لیبیا (UNSMIL) داوای لە بەشداربووان کرد بەردوام بن لە هەوڵەکانیان و ئەو گفتوگۆیانەی بە "مشتومڕی گەرم" وەسف کرد کە هەڕەشەی کشانەوەیان لەسەرە.\nزینەنگا لە کۆبونەوە داخراوەکەدا گوتی " بێگومان خەڵکی لیبیا هەست دەکەن شکستیان پێهێندراوە لە کاتێکدا هیوایان بەم دەرفەتە هەبوو بۆ ئەنجامدانی مافە دیموکراسییەکانیان لە هەڵبژاردنی سەرۆکایەتی و پەرلەمانی 24 ی مانگی 12 دا."\nپەرۆسەیەکی ئاشتی بە سەرۆکایەتی نەتەوە یەکگرتووەکان لە هاوینی ڕابردوو بووە هۆی ئەنجامدانی ئاگربەست پاش ئەوەی شەڕو پێکدادانی نێوان لایەنە نەیارەکان ڕاگیران پاش ئەوە حکومەتێکی یەکگرتوو پێکهات.\nوتوێژەکان لە سویسرا دوای کۆنفرانسێکی نێودەوڵەتی هەفتەی ڕابردوو لە بەرلین ئەنجام دران.


چەند بڕگەیەك ئاستەنگ لەبەردەم پەسەندكردنی بودجەدا دروستدەكەن – Knwe.org\nسەرەکی » دۆسێ » چەند بڕگەیەك ئاستەنگ لەبەردەم پەسەندكردنی بودجەدا دروستدەكەن\nپەرلەمانتارێكی عیراقی باسیان دەكات\nچەند بڕگەیەك ئاستەنگ لەبەردەم پەسەندكردنی بودجەدا دروستدەكەن\nحازم خالیدی ئەندامی لیژنەی چاودێری كارنامەی حكومی لە پەرلەمانی عیراق، ئاماژە بەو ڕێگرییان دەكات كە لەنێو پەرلەماندا بەرانبەر بە پرۆژە یاسای بودجە هەیە و بە وتەی ئەو “ڕێگرییەكان دەگەنە ئاستی كۆدەنگی”.\nخالیدی لە لێدوانێكی رۆژنامەوانیدا ڕایگەیاند:” بە دڵنیاییەوە ڕێگرییەكی زۆر هەیە لەنێو پەرلەماندا بەرانبەر بە پرۆژە یاسای بودجەی گشتی 2021، ئەو ڕێگرییانەش دەگەنە ئاستی كۆدەنگی، بەو هۆیەی كەموكوڕییەكی زۆر هەیە لەڕووی میكانیزمەكانی ئامادەكردنی بودجە و ئەو ژمارە خەیاڵیانەی لە بودجەدا باسكراون”.\nبە وتەی ئەندامەكەی لیژنەی چاودێری كارنامەی حكومی لە پەرلەمانی عیراق:”لە ساڵی 2020، كۆی گشتی خەرجییەكان نەگەیشتنە 72 ترلیۆن دینار،بەڵام چۆن دەكرێت لە سایەی ئەم تەنگژە ئابورییەی بە وڵاتدا تێدەپەڕێت بەهۆی بڵاوبوونەوەی پەتای كۆرۆنا، بڕی خەرجییەكان بگەنە 164 ترلیۆن دینار، بەو واتایەی زیادەیەكی زۆر هەیە لە خەرجییەكان بەراورد بە پێداویستی ڕاستەقینەی خەرجی لە فەرمانگەكان و تەواوی دامودەزگا حكومییەكان، لەگەڵ ئەمەشدا ئەم پرۆژە یاسایە تێدەپەڕێت، بەڵام بە كەمكردنەوەیەكی زۆری ئەو خەرجیانەوە و كۆكردنەوەیان لە خەرجییە پێویست و سەرەكییەكان”.\nلەلایەكی ترەوە ئەندامەكەی لیژنەی چاودێری كارنامەی حكومی لە پەرلەمانی عیراق ڕایگەیاند، هەرێمی كوردستان پشكی شێری بەركەوتووە لە شایستە داراییەكانی بودجەی فیدراڵی و ئەو پشكەی بۆ هەرێمی كوردستان دیاریی كراوە، هێندەی 10 پارێزگەی ناوەڕاست و باشوور دەبێت بە بەغداشەوە.\nحازم خالید ی پێیوایە”10 پارێزگەی ناوەڕاست و باشوور بە بەغدای پایتەختەیشەوە، كەمتر لە شایستەی دارایی هەرێمی كوردستانیان پێدەبڕێت لە بودجەی ساڵی 2021، بۆیە دەكرێت بڵێین بودجە مافی ئەو پارێزگایانەی نەداوە و نادادپەروەرانەیە”.\nهەر لە بارەی ئەو بڕگانەی لەنێو پرۆژە یاسای بودجەی گشتی 2021 ناكۆركییان لەسەرە، دیاریكردنی نرخی خەرجی دۆلارە كە بە وتەی حازم خالیدی هەوڵێكی زۆر لەئارادایە، تا سەرلەنوێ چاو بە بەهای دۆلاردا بخشێنرێتەوە و بگونجێنرێت لەگەڵ رەوشی ژیان و گوزەرانی هاووڵاتیان.\nئەندامەكەی لیژنەی چاودێری كارنامەی حكومی لە پەرلەمانی عیراق پێیوایە، داهاتی بەرزكردنەوەی بەهای دۆلار ئاشكرا دەكات و دەڵێت” داهاتەكەی ئەوە نەبوو كە چاوەڕوان دەكرا”، بەپێویستیشی دەزانێت حكومەت لە بەرزكردنەوەی بەهای دۆلار پاشگەز ببێتەوە.\nحازم خالیدی، دەڵێت:”بەپێی دوایین ئەبدەیت، دەبوو داهاتی بەرزكردنەوەی بەهای دۆلار لەبەرانبەر دیناری عیراقی، داهاتێكی گەورە بۆ دەوڵەت دەستەبەر بكات، بەڵام لە واقعیدا ئەو داهاتە هێندە نەبوو كە چاوەڕوان دەكرا و تەنیا 12 ترلیۆن دینار بوو، ئەم بڕەش پێویست نییە و دەكرێت لە سەرچاوەكانی تری وەك كۆمپانیاكانی مۆبایل و سەرچاوەكانی ترەوە دابین بكرێت”.\nبە وتەی خالیدی:”بۆچوونێك هەیە و ناڵێم ڕای گشتییە، بەڵام زۆرێك لە ئەندامانی پەرلەمان بڕوایان وایە، پێویستە كێشەی بەرزكردنەوەی بەهای دۆلار چارەسەر بكرێت، بە تایبەت كە بازاڕی عیراقی كۆنترۆڵ ناكرێت و زۆربەری هەرە زۆری كاڵا و پێداویستییەكان تێیدا هاوردەكراون و لەئێستادا نرخییان بەرزبۆتەوە”.\nلەبارەی كاریگەریی بەرزكردنەوەی بەهای دۆلار لەسەر ژیان و گوزەرانی هاووڵاتیانیش، حازم خالیدی وتی:”بەدڵنیاییەوە بەرزكردنەوەی بەهای دۆلار كاریگەریی لەسەر ژیان و گوزەرانی هاووڵاتیان دروستكردووە، چونكە بەپێی ئامارێكی وەزارەتی پلاندانان، 31%ی دانیشتوانی عیراق لەژێر هێڵی هەژارییەوەن، حكومەتیش هیچ هەنگاوێكی بۆ چارەسەركردنی ئەم كێشەیە هەڵنەناوە و بگرە بەبێ ئەوەی بازاڕ كۆنترۆڵ بكات و ڕێگە لە كاریگەرییە نەرێنییەكانی بگرێت، بەهای دۆلاری بەرزكردەوە كە كاریگەریی لەسەر چینی هەژار دروستكرد”.\nبە بۆچوونی ئەو ئەندامەی لیژنەی چاودێری كارنامەی حكومی لە پەرلەمانی عیراق:”بڕیارەكەی حكومەت بۆ بەرزكردنەوەی بەهای دۆلار، بڕیارێكە تاوتوێ نەكراوە و پێویستە حكومەت پاشەكشە بكات و لێی پاشگەزببێتەوە”.\nپەرلەمانی عیراق بەردەوامە لەسەر دانیشتنەكانی بۆ گفتووگۆ لەسەر پرۆژە یاسای بودجەی گشتی 2021و خوێندنەوەی، پێشبینیش دەكرێت جگە لەو بڕگانەی ناكۆكییان لەسەرە، دەستكاریی نرخی فرۆشتنی بەرمیلی نەوت بكرێت كە پێشتر لە بودجەدا لەلایەن ئەنجومەنی وەزیرانەوە بە 42 دۆلار خەمڵێنرابوو.


سه‌ربازه دێرینه‌كانی ئه‌مریكا ده‌ڵێن سـیستمی پـزیشكی له‌شكر هه‌ره‌سی هێناوه\nی مانگی سێ ٠٦, ٢٠٠٧\nدوو سه‌ربازی دێرینی ئه‌مریكی له‌گه‌ڵ ژنی سه‌ربازێـكی دێرینی تردا كه له شه‌ڕی عێراق به‌شـداریـیان كردبوو، به‌وردی گازنده‌یان له چاره‌سه‌ری پـزیشـكی خراپ و به‌دڕه‌فتاری كاربه‌ده‌سـتانی باڵای نه‌خۆشـخانه‌ی واڵته‌ر ڕید كرد كه ده‌كه‌وێته واشـنتۆنی پایته‌خت.\nئه‌ندامانی كۆنگرێسی ئه‌مریكی چه‌ند دانیشـتنێـكی لـێـكۆڵینه‌وه‌یان سـازداوه سه‌باره‌ت به تیماركردنی سه‌ربازه برینداره‌كانی شه‌ڕی عێراق و ئه‌فغانسـتان له‌و نه‌خۆشـخانه‌یه‌دا.\nسه‌رۆكی ده‌سـته‌ی كۆمیته‌ی لـێـكۆڵینه‌وه سـێنات، جۆن تێرنی كه سه‌ر به پارتی دیموكراته گوتی سه‌ربازه ئه‌مریكیـیه‌كان به خراپـی مامه‌ڵه‌یان له‌گه‌ڵدا كراوه و ناوبراو داوای چاكسـازی ئه‌و ده‌زگا ته‌ندروسـتیـیه‌ی كرد.\nشـایانی ئاماژه پـێـكردنه سه‌ربازی ئه‌مریكی جۆن شـانۆن كه له عێراقدا بریندار كرابوو و دووچاری نه‌شـته‌رگه‌ری مێشـك بووه‌وه و له ئاكامدا چاوی چه‌پـی له‌ده‌ستدابوو، وه به كۆمیته‌كه‌ی گوت كه سـیستمی ته‌ندروسـتی له‌شـكری ئه‌مریكی تێـكچووه و جیگای متمانه نیـیه.


هیوا هیدایەت موحەمەد: پەیوەندی و ململانێ سەختەکانی ئەمریکا و ئێران (بەشی یەکەم)\nلە پەیوەندی و ململانێ دوور و درێژەکانی ئەمریکا و ئێران دەگەڕێتەوە بۆ ساڵی 1923 کە ئەمریکا ڕاوێژکارێک دەنێرێتە ئێران ، بۆ یارمەتی دانی فارسەکان لە تێپەڕاندنی قەیرانی داراییان ، بەڵام دوای نزیکەی یەک سەدە ئەمریکا ھەموو ھەژموونی خۆی بەکار دێنێ بۆ لاوازکردنی ئابوری ئێران و شکست پێھێنانی . مێژووی قەڕنێک...\nنۆما دیانی: چەند نهێنییەکی دیکە لەسەر کوشتنی کارمەندەکەی میتی تورکی\nبەم شێویە دەنگۆی هەواڵەکە لای ئێمە هەیە.كارنامه‌ى حكومه‌ت و سه‌ردانى به‌غداد له‌لايه‌ن وه‌فدى حكومه‌تى هه‌ريم و تاوان بار كردنى نيچرڤاننى بازرگانى نه‌وه‌ت و ئامۆزاى سه‌رۆكى حكومه‌ت به مايه بووچ بونى حوكمرانى كابينه‌ى هه‌شته‌م له‌لايه‌ن سه‌رۆكى حكومه‌ته‌وه هۆكارى تيرۆكردنى عوسمان كه‌سه بوو له‌هه‌ولير...\nعەلی مەحمود موحەمەد: دیسانەوە سندوقی باندۆرای كەركوك\nلە 3 ساڵی رابردوودا 3 جار سندوقی باندۆرای شەڕوكارەساتی كەركوك بە روماندا هەڵدراوەتەوە بە تایبەتیش دانیشتووانی شارەكە, هەڵكردنی تاك لایەنەی ئاڵای كوردستان, ئەنجامدانی ریفراندۆم لە سەرتاسەری پارێزگای كەركوك بێ گوێگرتن لە پێكهاتەكان دی, دوو كارەساتەكەی پێشوون, هەڵدانەوەی سەرقەباغی سندوقێك بوون, هەرچی شەیتانی...\nپاراستن و ئاسایش: ئیتلاعات گەیشتۆتە بارەگای بارزانی\nلە چەند ڕۆژی ڕابردو پاراستن لە سلێمانی چەند کادیرێکی پارتی لە سنوری سلێمانی گرت ، گوایە سەر بە ئیتلاعات و سەربە قەرارگەی ڕەمەزانن، بەڵام بێ ئاگا لەوەی کە ئیتلاعات بۆ خۆیانبە هێمنی لەناو بارەگای بارزانی خەریکی کارکردنن و سیخوڕی بەسەر پارتییەوە دەکەن. هەر وەکو ئاشکرایە چۆن لە سەردەمی شای ئێران دەگوترا...\nلوقمان ئابڵاخی: تەوقیتی سەردانی سەرۆکی هەرێم بۆ تورکیا\nلەدوای شکستی ئاکەپە لە هەڵبژاردنی یەکەمی شارەوانیەکاندا لە شارە گەورەکانی تورکیادا، ئاکەپە توشی شڵەژاوی و پەشۆکاویەکی زۆر بوە و یەکەم هەنگاویان پوچەڵکردنەوەی هەڵبژاردنەکە بو کە بۆیان چوە سەر.لەو ڕۆژەوە ئەردۆگان و حیزبەکەی بێوچان لە هەوڵی ئەوەدان کە هەڵبژاردنەکەی دوهەم جار ببەنەوە چونکە ئەوان باش ئەزانن...\nعماد علی: سنوربه‌زاندنی توركیا و متبونی زلهێزه‌كانی كوردستان\nهه‌ر ئه‌وه یه‌كه‌مجار نیه توركیا به‌و قوڵاییه شكۆی هه‌رێمی كوردستان ده‌شكێنێت و پێشێلكاریه‌كانی تا دوا ئاست زیان به گه‌لی كوردستان ده‌گه‌یه‌نێت. به‌ڵام ئه‌م متبون و بێده‌نگیه‌ی سه‌رجه‌م حزبه‌كان و سه‌ركردایه‌تی كورد له‌مكاته‌دا چی ده‌گه‌یه‌نێت. به‌رژه‌وه‌ندخوازی یان ره‌فتاری پراگماتیانه له‌سه‌ر...\n- هەفتەی پێشوو (فورسەت سۆفی) وەک نوێنەری پارتی لە گەڵ (علی حمە ساڵح) سەردانی( ر.گ) بزووتنەوەی گۆڕانیان واتا " عمری سید علی "کردوە و نیگەرانیی پارتیان پێ گەیاندووە سەبارەت بە دوو پارلەمەنتاری گۆڕان کە " کاوە محمد" و "د.غالب " بەوەی زۆر توند باس لە پارتی و حکومەت ئەکەن و لە میدیاکانا ...\nئالان کەمال: فەریدون عەبدولقاد، ئەو پیاوە ماقوڵەی بارزانی و کۆسرەت بۆ پۆستی پارێزگای کەرکوک\nکەرکوک ئەو شارەی هەمیشە خاڵی ناکۆک و جیاوازی داگیرکەران و کورد بووە، دەبوو هەموو سەرکردایەتی کورد هەوڵی ئەوەیان بدایە کاندێکی دیاری بکەن کە هیچ خاڵێک لاوازی ئیداری و فەسادی و ئەخلاقی لەسەر نەبێت و، کەسێک بێت خەیاڵی لای سەروەت و سامان و شەوانی سوور و ڕابواردنی ناو یانە و مەلها شەوانەکان نەبێت.فەرەیدون...\nقوتابییەکی زانکۆ: زانكۆ و سیاسەتی كولێرە سوتاوەكە\nپەندێكی باو ئەڵێ كولێرەیەكم مەدەرێ بەڵكو فێری پەیاكردنی كولێرەم بكە! ئێستا لە كوردستان بەئانقەست ناهێڵن فێری پەیاكردنی كولێرە و كاسبی بیت تا هەمیشە موحتاج و مەمونی ئەو كولێرە سوتاوە بیت كە بە منەتەوە حیزبێ یان مەسئولێ فرێی ئەداتە سەرسفرەی هەژاران!ماوەیەكە هەندێ مەسئولی حیزبی فێر بوون بۆ ئەوەی رەونەقیان...\nهیوا هیدایەت موحەمەد: تادێت دۆخی ناوچە داگیرکراو و وازلێهێنراوەکان خراپتر دەبن\nھەتا دێت دۆخی ناوچە دااگیرکراو و وازلێهێنراوەکانی کەرکوک و خانەقین بەرەو ئاڵۆز بوونی زیاتر دەچێت ، بەرپرسانی کوردیش پێیان وایە دۆخی ئەو ناوچانە گەیشتۆتە لێواری تەقینەوەو چیتر لەوە زیاتر بەرگەی ئەم بار و دۆخە گرژە ناگیرێت .فراکسوێنە کوردیەکانی نێو پەرلەمانی عێراقیش ، لە ڕاگەیاندراوێکدا ، ئاراستەی...


ئایا کوردستان ناوچه‌یه‌کی ئارام وسه‌لامه‌ته؟ – Denegkan\nئایا کوردستان ناوچه‌یه‌کی ئارام وسه‌لامه‌ته؟\nله‌وه‌ڵام به سیاسه‌تی ده‌وڵه‌تانی ئه‌وروپا.\nئه‌مه ئه‌وپرسیاره‌یه که ڕۆژانه ڕووبه‌ڕومان ده‌بێته‌وه یان هه‌زاران که‌س ئه‌م پرسیاره ده‌که‌ن. بۆ وه‌ڵام دانه‌وه‌ی پرسیاره‌که‌ش ئه‌کرێت بێ هیچ خۆماندووکردنێک ڕاسته‌و خۆ وه‌ڵام بده‌ینه‌وه‌و بڵێن نه خێر ئارام نییه وسه‌لامه‌تیش نییه! به‌ڵام ئه‌گه‌ر ته‌نها که‌مێک وردتر بمانه‌وێت به‌به‌ڵگه‌وه وه‌ڵام بده‌ینه‌وه ئه‌مه‌شیان هه‌ر ماندوبونو گه‌ڕانێکی زۆری ناوێت .\nئه‌توانین بڵین سه‌رجه‌م میدیاکانی دنیا گه‌واهی ئه‌وه ئه‌ده‌ن که کوردستان ئارام نییه .ده‌نگ وباسه‌کانی دنیا ڕۆژانه ئه‌وه ڕاستیه‌مان بۆ ده‌سه‌لمێنن که کوردستان ئارام نیه.\nدیاره من به مه‌به‌سته‌وه کوردستانم هه‌ڵبژاردوه چونکه ئێستا ئارامی کوردستان بۆ ته چه‌کێک به ده‌ست وڵاتانی ئه‌وروپاوه بۆ به‌زۆر ناردنه‌وه‌ی په‌نابه‌ران. ته‌نانه‌ت زۆربه‌ی جاره‌کانیش په‌نابه‌ران دارکاری ئه‌کرێن.یان به شێوه‌ی جۆراوجۆر سوکایه‌تیان پێده‌کرێت.\nسه‌یر له‌وه‌دایه که کوردستان خۆی له‌ڕوی سیاسیه‌وه هیچ پێناسێکی نییه !جگه له‌وه‌ی که به‌شێکه له عێراق و وه ناوبه‌ناویش سه‌رکرده ده‌سه‌ڵات داره‌کانی کوردستان دڵنیامان ده‌که‌نه‌وه له یه‌ک پارچه‌یی خاکی عێراق سیاسه‌تی دنیای ئه‌مڕۆش سوره له‌سه‌ر یه‌ک پارچه‌یی خاکی عێراق.\nهه‌ر ئه‌و ده‌وڵه‌تانه‌ی په‌نابه‌ران به زۆر ده‌نێرنه‌وه جگه‌له‌وه‌ی سوورن له‌سه‌ر ئه‌م یه‌ک پارچه‌ییه کاریشی بۆ ئه‌که‌ن که هه‌میشه به یه‌ک پارچه‌یی بمێنیته‌وه.\nئه‌گه‌ر قه‌راره کوردستان به‌شێک بێت له یه‌ک پارچه‌یی خاکی عێراق ئه‌وا ناردنه‌وه‌ی په‌نابه‌ران بۆ وڵاتی شه‌ڕو نا ئارامی پێشێڵکردنی مافی مرۆڤه. چونکه به پێێ ڕاپۆرته نێوده‌وڵه‌تیکان نا ئارامترین ووڵاتی دنیایه بۆ سه‌لماندنی قسه‌کانیشـم ئه‌کرێت ڕاپۆرتی ساڵانه‌ی رێکخراوی ئه‌منستی ئه‌نته‌رناسێۆنال(amnesty international (یان ڕاپۆرته‌کانی یوئێن (UNHCR)له‌به‌رچاو بگرین له‌وه‌ش گرنگتر چاوی خۆمان و کامێراکانی دنیا ڕۆژانه ئه‌و ڕاستیه‌مان بۆده‌سه‌لمێنن که عێراق ناوچه‌ی شه‌ڕو نا ئارامیه و نا سه‌لامه‌ته بۆ ژیان. ئه‌گه‌ریش بگه‌ڕێنه‌وه سه‌ر سه‌ره‌تای پرسیاره‌که‌مان ئه‌ی کوردستان چییه؟ به‌ده‌ر له‌وه‌ی که کوردستان به‌شێکه له عێراق و وتیشمان که عێراق چۆنه.\nبه‌ڵام کوردستان هه‌ندێك هه‌ڕه‌شه‌ی تری له‌سه‌ره که جیاییه له سه‌رجه‌م عێراق. ! ئه‌مه جودا له‌سه‌رجه‌م ئه‌ونائارمیه‌یی که برۆکی عێراقی گرتووه.\nئه‌کرێت به چه‌ند خاڵێک ئه‌وه کێشانه بخه‌مه‌ڕوو\n1-له‌و‌کێشانه‌ش هێڕشی به‌رده‌وامی هێزه‌کانی تورکیان له زه‌مین و ئاسمانه‌وه. که چه‌ندین گوند به ناچاری چۆڵیان کردوه سه‌ڕه‌ڕای ئاواره‌یی به‌رده‌وامی گه‌نجه‌کانیان. ئه‌م خه‌سڵه‌تی خۆ به‌گه‌وره‌زانینی تورکیاو تۆ هیچ نیت و من گه‌وره‌ترم له تۆ، له‌گه‌ڵ خه‌سڵه‌تی خۆ به بچوکزانینی سه‌رکرده‌کانی کوردستان هه‌میشه ده‌رگای هێڕش و هاتنه ژوره‌وه‌ی بۆ تورکیا خۆشکردوه که زۆر به ئاسانی ده‌ست بخاته ناو کوردستانی باشورو، به‌رژه‌وندیه‌کانی خه‌ڵک.\nسه‌ڕه‌ڕای ئه‌و هه‌موو میته‌ی تورک که به‌ناوی کۆمپانییایی جیاواز جیاوازه‌وه له کوردستاندا ته‌راتێنیانه حکومه‌ته گه‌نده‌ڵه‌که‌ی له مه‌ڕخۆشمان نقه‌ی له خۆی بڕیوه له‌به‌ر دزیو به‌رژه‌وندیه‌کانی خۆیان ئاگایان له‌هیچ نیه‌و گۆی خۆیان لێخه‌واندوه به قه‌ولی مه‌سه‌له کوردیه‌که ئه‌ڵێت خۆیان کردوه به که‌ڕه‌ی شه‌ربه‌ت؟! .هه‌رچه‌نده ئێستا ده‌نگۆی ئه‌وه‌ش هه‌یه که ئه‌م هێڕشانه بۆ سه‌ر سنورو ناوچه‌کانی قه‌ندیل سێ قۆڵی بکه‌نه‌وه (تورکیا، عێراق، هه‌رێمی کوردستان)\n2- مه‌سه‌له‌ی تۆپبارانی ئێران یه‌کێکی تره له کیشه‌کانی هه‌رێمی کوردستان به‌جۆرێک ته‌نانه‌ت له ڕۆژه‌کانی چه‌ژنی قوربانیشدا ئێرانی به‌ناو کۆماری ئیسلامی تۆپبارانی ڕانه‌گرت. جگه له‌وه‌ی هه‌میشه ڕاسته‌وه‌خۆو ناراسته‌وه‌خۆ ئیتلاعات له کوردستاندا ته‌راتێنیانه‌وه هه‌میشه‌ش هانی گروپه تیرۆریسته‌کان ئه‌دات بۆ ده‌ست وه‌شاندن له سنوره جۆراوجۆره‌کانی ئێرانه‌وه و نانه‌وی ئاژاوه‌ی به‌رده‌وم له کوردستانداو یارمه‌تی جۆراوجۆری مادی و مه‌عنه‌وه‌ی ئه‌م گروپانه له‌سه‌رجه‌م عێراق و کوردستاندا!\n3-ماده‌ی 140 به قه‌ولی سیاسیه‌کان ئه‌ڵێن بۆمبێکی ته‌وقیت کراوه هاکه ته‌قی!\nئه‌م کێشه‌یی که‌رکوک هه‌میشه هه‌ڕه‌شه‌یه له ئارامی کوردستان وئه‌وه‌نده‌شی له‌سه‌ر کوردستان کاریگه‌ری هه‌یه هه‌رگیز بۆ ناوه‌ڕاست و جنوب نییه‌تی.\nجا من نازانم به چ پێوه‌رێک کوردستان ئارامه!!!!!\nمن ئه‌زانم کێشه‌که له‌کۆێدایه .هه‌ر ئه‌وه‌یه دنیا ئه‌وه‌نده به لای ڕاستا ڕۆیشتووه ده‌وڵه‌تێکی وه‌ک سوید که مێژویه‌کی هه‌یه له‌سه‌ر ماف و ئازادیه‌کان بیهیننه پێش چاوی خۆتان ئه‌م مانگی 5(شوان فتاحی )که‌م ئه‌ندامی به زۆر ڕاوانه‌ی بغداد کرده‌وه‌و ته‌نانه‌ت عاره‌بانه‌که‌ی ژێریشیان لێسه‌ند کاتێک قسه‌مان له گه‌ڵدا کرد چه‌ند باسی ئه‌وه‌ناهه‌قییهی ده‌کرد که لێیان کردوه ته‌نانه‌ت ئه‌و دایک و باوکیشی نه‌ماوه! وه‌ره که‌م ئه‌ندامبه‌و بێکه‌سبه‌و له کوردستاندا بژیت ده‌وڵه‌تێکی وه‌ک سویدیش به زۆر دیپۆرتت بکاته‌وه!!!\nبه ناوی ئه‌وه‌ی کوردستان ئارامه. ئه‌مه‌یه دیموکراتی و ئازادیه‌کانی سوید!\nبه‌شێکی تریش ئه‌وه‌یه که عێراق داگیرکراوه له‌لایه‌ن ئه‌مریکاو بریتانیاوه به هاوکاریو پشتیونی و ڕازی بوونی سه‌رجه‌م ده‌وڵه‌تانی ئه‌وروپا ،جا بۆ شه‌رعیه‌ت دان به‌م داگیرکاریو بۆ وه‌ڵام دانه‌وه به ناڕه‌زایه‌تیه‌کانی خه‌ڵک هاتوونه ناوی ئارمی و ئاسایش له عێراق و کوردستان ده‌نێن.\nجگه له‌مه‌ش ئه‌مه سیاسه‌تی باڵی ڕاستی سویده ئه‌و ڕاسته‌ی که ئێستا له زۆرێک له ده‌وڵه‌ته‌کانی ئه‌وروپادا سیاسه‌ته‌کانی پیاده‌ئه‌کات ڕاسیسم به‌هیزده‌کات فاشیزم زیندووده‌کاته‌وه.\nته‌نانه‌ت خه‌ریکه ئه‌و ده‌ستکه‌وتانه‌ش له  کۆمه‌ڵگا ده‌سه‌نه‌وه که خه‌ڵک به خه‌بات و تێکۆشانی چه‌ندین ده‌یه به‌ده‌ستیان هێناوه.\nئه‌گه‌ر ئه‌مڕۆ سوید وا مامه‌ڵه‌ی په‌نابه‌ران بکات و ئه‌م سیاسه‌ته پیاده به‌کات ئه‌وا پێویست ناکات هه‌رباسی بریتانیاو ده‌ڵه‌تانی تر بکه‌ین. بریتانیایه‌ک که هه‌میشه سه‌ر قافڵه‌ی داگیرکاری و خۆین ڕشتنبووبێت. بێگومان ناردنه‌وه‌ی په‌نابه‌رانیش به‌زۆر کارێکی زۆر ڕۆتینه‌و زۆریش ئاسان پیاده‌ی ئه‌کات.\nبۆیه سه‌رئه‌نجام ئه‌مه‌وێت ئه‌وه بڵێم که نه‌خێر کوردستان به هیچ شێوه‌یه‌ک ئارام نیه‌وه‌و وه کوردستانیش به‌شێکه له عێراق . عێراقێش نائارامترین ووڵاتی دنیایه. بۆیه سیاسه‌تی به‌زۆرناردنه‌وه‌ی په‌نابه‌رانی کورد بۆ کوردستان یه‌کێکی تره له پێشێلکاریه‌کانی ئه‌وروپا به‌رامبه‌ر به مافه‌کانی مرۆڤ.\nPrevious مژده‌ێ نێچیرڤان بارزانی بۆ‌خه‌ڵکی کوردوستان.. و چه‌ند سه‌رنجێک..!\nNext جوانترین تارمایی….ئاراس عەبدولكەریم


عەبادی شانسی زۆرە ببێتە سەرۆک وەزیرانی عێراق - Mehr News Agency\n6 gelawêjê 2018 - 15:06\nNews Code 20799\nبە ڕاپۆرتی ئاژانسی هەواڵی مێهر بە گێڕانەوە "الشرق الاوسط"، کەریم نووری لە سەرکردەکانی ڕێکخراوی بەدەر کە بەشێکە لە هاوپەیمانی فەتح بە سەرۆکایەتی هادی عامری، جەختی کرد کە بە پێی مەرجەکانی ئایەتوڵڵا سیستانی بۆ هەڵبژاردنی سەرۆک وەزیرانی داهاتووی عێراق، حەیدەر عەبادی شانسێکی زیاتری هەیە بۆ گەیشتن بەو پۆستە.\nنووری جەختیشی کرد کە لە پەنای مەرجەکانی مەرجەعیەتی عێراق و ٤٠ مەرجەکەی موقتەدا سەدر سەرۆکی ڕەوتی سەدر، هەم شانسی هادی عامری دابەزیوە و هەمیش بە پێچەوانەی ئەو شتەی لە میدیاکاندا بڵاو دەبێتەوە، شانسی عەبادی بەرز کردۆتەوە.\nناوبراو لە درێژەدا ڕایگەیاند: چەمکی بڕشت و دەسەڵات و دلێری ئەگەر ئاگایی و هۆشیاریی لە گەڵدا نەبێ، دەتوانێ دیکتاتۆریی بە دواوە بێت، لە کاتێکدا کە بە زانایی و دەسەڵات و بڕشتەوە دەکرێت سەرۆک وەزیران بۆ بەرەنگاربوونەوەی کێشەگەلی ئێستای عێراق هەڵبژێردرێت.\nسەرکردەی بەدەر ڕاشیگەیاند کە عەبادی کەسێکە کە تا ڕادەیەکی زۆر ئەو تایبەتمەندیانەی تێدایە و بەهرەمەندە لە جۆرێک پاڵپشتیی ناوچەیی و نێودەوڵەتی ئەو تایبەتمەندیانە وا دەکات کە ئەو بژێرەیەکی گرینگ بێت لە نێوان ڕکابەرەکانی.


جوانیناسیی برسێتی – كولتور مه‌گه‌زین\nBy ڕاڤین كامه‌ران\t Last updated تشرینی یەکەم 6, 2019\nGlauber Rocha 1967\nسینەما نۆڤۆ بزووتنەوەیەکی سینەمایی ئەمریکای لاتین بوو لە دەیەی پەنجا و شەستەکاندا لە بەڕازیل سەری هەڵدا. دەرهێنەرانی وەک: گلوبێر ڕۆشا، نیلسۆن پرێرا و دوس سانتۆس ئەم بزووتنەوەیەیان دامەزراند. دروشمی سەرەکیی ئەم دەرهێنەرانە بریتیبوو لە: ((کامێرایەک بە دەسته‌وه و ئایدیایەک لە زیهندا)). جەوهەری سینەما نۆڤۆ دژە کۆڵۆنیالیزم بوو لە بەرامبەر داگیرکاریی ڕۆژئاوا لە جیهانی سێیەم و تەنانەت ئەورووپای ڕۆژهەڵاتیش، سینەما نۆڤۆ دژ بە سینەمای تەقلیدی بەڕازیل بوو کە لەژێر کاریگەری هۆلیوددا بووبووە سینەمای پیشەسازی. ئەم بزووتنەوەیە تا سەرەتاکانی دەیەی حەفتاکان بەردەوام بوو دواتر لەلایەن حکومەتی بەڕازیلەوە سەرکوت کراوە و کۆتایی بە کاری ئەم دەرهێنەرانە هات.\n((جوانیناسیی برسێتی))ـی گلوبێر ڕۆشا لەنێوان فیلمسازەکاندا بووە مانیفێستۆی ئەم بزووتنەوەیە و گرنگیی وتارەکە هیچی لە ((مانیفێستۆی کۆمۆنیزم))ـی مارکس و ئەنگڵس کەمتر نەبوو بۆ کۆمینیستەکان.\nگەر واز لەو کەسانە بێنین کە بە پێشەکییەکی زانیاری بەسوود دەربارەی ئەمریکای لاتین گفتوگۆ دەکەن و ئێستاش بۆتە تایبەتمەندێتی گفتوگۆ لەبارەی ئەمریکای لاتین، من پێم باشترە دەربارەی کولتووری خۆمان و کولتووری “شارستانیەت” بە شێوەیەکی سادەتر وەک لە شیکەرەوە و چاودێرانی ئەورووپایی بدوێم. سەرەڕای ئەوەی، لە کاتێکدا ئەمریکای لاتین تووشی چارەڕەشیی سەرتاپاگیری بووە، لەلایەن شیکەرەوە بیانییەکان ئەم خەم و نەگبەتییە نەک وەکو نیشانە و دەردەئاماژەی نەخۆشییەکی پڕئازار، بەڵکو وەک توخمێکی سەرەکی لە خاکەکەی خۆیدا تەماشا دەکەن. نە ئەمریکای لاتین دەتوانێت ئازار و خەمە ڕاستەقینەکانی بە گوێی مرۆڤی شارستانیدا بدات و نە مرۆڤی شارستانی توانای هەیە لە ئازارەکانی ئەمریکای لاتین تێبگات.\nئەمە بابەتە سەرەکییەکەیە، بابەتی هونەری لە بەڕازیلدا تاوەکو ئێستا درۆ لە شێوەیە حەقیقەتدا درێژەی بە خۆی دەدا و خۆی دەردەخست (ئێگزۆتیزمێکی فەرمی کە کێشە کۆمەڵایەتییەکان بێبەها و سادە دەکاتەوە) و پێدانی کۆمەڵێک زانیاری هەڵە، نەک تەنیا لە بواری هونەردا بەڵکو زیاتر لەوەش و بە شێوەیەکی فراوان تەواوی کایەی سیاسەتیش تووش بووە. شیکەرەوە ئەورووپییەکان، تا ئەو جێیە گرنگی بە پڕۆسەی ئافراندنی هونەری وڵاتە گەشەنەسەندووەکان دەدەن، تا هەستی نۆستالۆژی ئەو بۆ بەدەوی تێر بکەن، و ئەم بەدەویەتەش فۆڕمێکی دوولایەنەی هەیە، لە لایەک میراتی جیهانی “شارستانیەت” کە ئاریشت و جوانکراوە، لە لایەکی دیکە بەهۆی سەپاندنی بارودۆخی کۆڵۆنیایی(داگیرکاری)، کە ئەمەش بە باشی نەخوێندراوەتەوە.\nبێ هیچ گومانێک ئەمریکای لاتین داگیرکراوە و تەنیا شتێک کۆڵۆنیای ڕابردوو لە ئەمڕۆ جیادەکاتەوە، فۆڕمی کامڵتری کۆڵۆنیاکانە. لە هەمانکاتدا، ئەو کەسانەی ئامادەکاری دەکەن بۆ جڵەوگرتنەدەستی دەسەڵاتی ئایندە، بە فۆڕمگەلی وردتر هەوڵی جێگرتنەوەی هەموو ئەمانە دەدەن. هێشتا کێشە نێودەوڵەتییەکانی جیهانی ئەمریکای لاتین، گۆڕانی داگیرکارەکانە، لەگەڵ ئەوەشدا هەر جۆرە ئازادییەک پێویستی بە پشتبەستن و پەیوەندییەکی نوێ هەیە.\nئەرم بارودۆخە سیاسی و ئابوورییە بە شێوەیەکی ئاگایانە و نائاگایانە بەرەو هەژاریی فەلسەفی و بێ هێزیمان دەبات، سەرەتا وەک بێ بەرهەمی و دواتر وەک هیستریا دەردەکەوێت. هەر بەم هۆکارەش برسێتی لە ئەمریکای لاتین دەردەئاماژەیەکی ئاسایی نییە، بەڵکو جەوهەری کۆمەڵگای ئێمەیە. لێرەوە تراژیدیی ڕەسەنی سینەما نۆڤۆ پەیوەندی لەگەڵ جیهانی سینەمادا دەبەستێت. ڕەسەنایەتی ئێمە برسێتیمانە و گەورەترین ئازاریشمان ئەم برسێتییەیە کە هەستی پێدەکەین و بە شێوەیەکی ڕۆشنبرانەش ناتوانین لێی تێبگەین.\nئێمە لەم برسێتییە تێدەگەین لە کاتێکدا ئەورووپاییەکان و زیاتریش بەڕازیلییەکان ناتوانن درک بەم برسێتییە بکەن. بۆ ئەورووپییەکان ئەم برسێتییە سووڕیالیزمێکی سەیری ناوچەی کەمەرەییە و بۆ بەڕازییلیەکانیش شەرم و ڕیسوایی نەتەوەیی. بەڕازیلییەکان نان ناخۆن، بەڵام لە گوتنی ئەم نان نەخواردنە شەرم دەکەن و هێشتاش نازانن ئەم برسێتییە لە کوێوە دێت. ئێمە دەزانین، ئێمەی دەرهێنەرانی ئەو فیلمە ناشرین و غەمگین، ئەو فیلمە پڕ لە قیژە و لێکدابڕانانە، نەک دەرهێنەری فیلمی سەر بە دەسەڵات و کۆشک و ئۆتۆمبێلەکانیان، فیلمگەلێک بە ڕیتمی خێرا و کاتبەسەربردن و سەرگەرمکردن بەڵام بێ ناوەڕۆک و پەیام. فیلمگەلێک بە ئامانجێکی سیاسی و ئابووری، فیلمگەلێک کە لە هەوڵی داپۆشینی برسێتیدان وەک ئەوەی ئەم درهێنەرانە لە ئەپارتمانە ڕەونەقەکانیاندا بتوانن ئەخلاقی بۆرژوازی بشارنەوە. ئێمە دەزانین کە ئەم برسێتییە بە فۆرمەکانی حکومەت دانامرکێتەوە و هەموو ئەو پینەکردنانە لە ڕێی تەکنی کەلەرەوە نەک برسێتی ناشارێتەوە، بەڵکو وەک شێرپەنجەیەک زیادی دەکات. کەواتە تەنیا یەک کولتووری برسێتی دەتوانێت بەسەر بونیادی خۆیدا سەرکەوێت ئەویش لە ڕێی تێکدان و وێرانکردنەوە. پڕشکۆترین مانیفێستی کولتووری، تووندوتیژییە.\nسینەما نۆڤۆ ئەوە پیشان دەدات کە تووندوتیژی هەڵسوکەوتی سرووشتیی مرۆڤی برسییە. تووندوتیژیی مرۆڤی برسی نیشانە نییە بۆ ئەقڵیەتی بەدەوی و دواکەوتوویی. ئایا فابیانۆ بەدەوییە؟ ئایا ئەنتوان بەدەوییە؟ ئایا کوریزکۆ بەدەوییە؟ ئایا ژن لە پۆرتۆ داس کاساس بەدەوییە؟\nسینەما نۆڤۆ ئەوە فێر دەکات کە جوانیناسیی تووندوتیژی شۆڕشگێڕانەیە وەک لەوەی بەدەویی و دواکەوتوویی بێت. ساتی تووندوتیژی ئەو ساتەیە کە داگیرکراو بەئاگا دێت لە بوونی داگیرکراوی خۆی. لەڕیی ئەو تووندوتیژی و ترسەوە داگیرکەر دەتوانێت تێبگات چ کولتوورێکی بەهێز دەچەوسێنێتەوە. تا ئەو کاتەی دەست نەدەنە چەک، مرۆڤی داگیرکراو وەک کۆیلە دەمێنیتەوە. سەرەتا دەبوایە پۆلیسێک بمرێت تا فەڕەنسییەکان لە بوونی جەزایرییەکان بە ئاگا بهاتنایەتەوە.\nلە لایەنی ئەخلاقییەوە، ئەم جۆرە تووندوتیژییە نە بریتییە لە ڕق، نە هیچ پەیوەندییەکی بە هیومانیزمە کۆنەکەی داگیرکەرەوە هەیە. ئەو ئەشقەی ئەم تووندوتیژییە لە خۆی گرتووە هێندەی خودی تووندوتیژی دڵڕەقانەیە چونکە ئەم جۆرە ئەشقە بریتی نییە لە کەمتەرخەمی و بیرکردنەوە، بەڵکو ئەشقی کردار و گۆڕان. هەر لەبەر ئەم هۆکارە سینەما نۆڤۆ میلۆدراما بەرهەمناهێنێت. ژنانی ناو فیلمەکانی سینەما نۆڤۆ هەمیشە بەدوای هەلیکدان تا لە دەستی ئەشق بێنە دەرێ، لەبەرئەوەی ئاشقبوون لە کاتی برسێتی مەحاڵە.\nئەو سەردەمەی کە دەبوایە سینەما نۆڤۆ بوونی خۆی بسەلمێنێت، ئیتر بەسەرچوو. سینەما نۆڤۆ بەرەو پڕۆسەی شیکاری دەڕوات کە ئەوەش لە بیروڕاگۆڕین و وڕینەی برسێتی دوورمان دەخاتەوە و بیرکردنەوەمان ڕوونتر دەکات. تا ئەو دەمەی سینەما نۆڤۆ لە پەراوێزی فەرهەنگ و کولتووری کیشوەری ئەمریکای لاتیندا بێت، ناتوانێت بە شێوەیەکی کاریگەرییانە بەروەپیش بچێت. بەتایبەت کە سینەما نۆڤۆ دەربارەی ئەو مرۆڤە داگیرکارەکانن و هاتوونەتە ئێرە، نەک دەربارەی ژیانی خۆشگوزەرانی قەوارەیەکی بەڕازیلیی. لە هەرجێیەک دەرهێنەرێک ویستی دروستکردنی فیلمێکی هەبوو لە واقیعەوە و دژ بە پۆلیس و دووڕوویی و کپکردنی ڕۆشنبیرانەی سانسۆر وەستایەوە، سینەما نۆڤۆ لەوێ بوونی هەیە. لە هەرجێیەک دەرهێنەرێک ویستی دژ بە بازرگانی، چەوساندنەوە، پۆڕنۆگرافی و ستەمکاری وەستایەوە، ڕوحی سینەما نۆڤۆ لەوێ ئامادەیە. لە هەرجێیەک هەر دەرهێنەرێک لە هەر تەمەن و پیشخانێکی مەعریفیدا بێت، ئامادەبێت سینەماکەی لە خزمەت ئامانجە گرنگەکانی سەردەمی خۆی بێت، ڕوحی زیندووی سینەما نۆڤۆ لەوێیە. ئەمە پێناسەیەکی تەواوە کە سینەما نۆڤۆ لە سینەمای بازرگانی و پیشەسازی جیادەکاتەوە چونکە ئەرکی سینەمای پیشەسازی بریتییە لە درۆ و چەوساندنەوە.\nیەکخستنی سینەما نۆڤۆ لەگەڵ ئابووری و پیشەسازی لە پێناو ئازادیی ئەمریکای لاتیندایە. سینەما نۆڤۆ لە پێناو ئەم ئازادییەدا سوێند دەخوات بە ناوی خۆی، بەناوی نزیکترین و دوورترین ئەندامانی، بە ناوی بێ بەهرەترین و هونەرمەندترینیان و بە ناوی بەهێزترین و لاوازترینیان، کە ئەمە پرسێکی ئەخلاقییە و لە فیلمەکانماندا ڕەنگ دەداتەوە، لەکاتی وێنەگرتنی پیاوێک یاخود ماڵێک گرنگ نییە چ وردەکارییەک بەدیاردەکەوێت، ئێمە بەرەڕووی ئەم فەلسەفەیەین: ئەوە تەنیا یەک فیلم نییە بەڵکو گەشەی کۆمەڵە فیلمێکی ئاڵۆزە کە سەرنجام کۆمەڵگا لە دەرد و خەمی خۆی بە ئاگا دێنێت.\nهەر لەبەر ئەم هۆکارە ئێمە خاڵێکی هاوبەشیی فراوانمان لەگەڵ سینەمای جیهاندا نییە، جگە لە لایەنی هونەری و تەکنیکی.\nسینەما نۆڤۆ پڕۆژەیەکە کە لەناو سیاسەتی برسێتی و ئازارچەشتنەوە دێتە دەرێ و بەناویدا تێپەڕیووە.\n کارەکتەرانی پێرا دۆس سانتۆس و گلوبێر ڕۆشا\nتشرینی یەکەم 6, 2019


هۆشه‌نگ: ئاگر له ئۆتۆمبێل و ماڵه‌كه‌شیان به‌رده‌دات و هه‌وڵی كوشتنیشی ده‌دات\n:: PM:08:31:14/07/2020 \nكچیك له هه‌ولێر دوای ئه‌وه‌ی له ده‌ستگیرانداریی یه‌كه‌می فه‌شه‌ل دێنیت و جیا ده‌بێته‌وه، بۆ جاری دووه‌م هاوسه‌رگیری ده‌كاته‌وه، به‌ڵام ئه‌مجاره‌یان ده‌ستگیرانه‌كه‌ی به ئازاردانی ڕۆحییه‌وه ناوه‌ستێ، به‌ڵكو هه‌وڵی سووتاندنی خۆی و خێزانه‌كه‌شی ده‌دات و كه سه‌ركه‌وتوو نابێت، به ده‌مانچه هێرش ده‌كاته سه‌ری و هه‌ڵی كوشتنی ده‌دات.\nئه‌وه كه‌ناره‌ی بۆ نه‌خنكانم هانم بۆ برد، خۆی خنكاندمی\nهاژه كچێكی ته‌مه‌ن 30 ساڵه ماوه‌ی نزیكه ساڵێكه به‌ده‌ست كێشه‌یه‌كه‌وه ده‌ناڵێنێت كه به ناوی خۆشه‌ویستی ده‌ستی پێ كردووه و ئێسته خۆی و خێزانه‌كه‌شی هه‌راسان كردووه، هاژه چیرۆكی تێكچوونی ژیانی و ئاڵۆزییه خێزانییه‌كانی بۆ "وشه" باس ده‌كات و ده‌ڵێت، كاتێك له خۆشه‌ویستییه‌ك به دۆڕاوی دێیته ده‌ر، هانا بۆ هه‌موو شتێك ده‌به‌یت بۆ ئه‌وه‌ی خه‌مه‌كه‌ت له‌ناوت نه‌بات، به‌ڵام من ئه‌وه كه‌ناره‌ی بۆ نه‌خنكانم هانم بۆ برد، خۆی خنكاندمی.\nزیاتر گوتی، سه‌ره‌تا پێوه‌ندیم له‌گه‌ڵ كوڕێك هه‌بوو زۆر خۆشم ده‌ویست، دواتر به‌یه‌كه‌وه چووینه زانكۆ و تا دوای زانكۆش پێوه‌ندییه‌كی زۆر باشمان هه‌بوو، دواتر ورده ورده هه‌موو شتێك تێكچوو، له دوای نۆ ساڵ له خۆشه‌ویستی به زۆری من و ماڵی باوكی هاته داوام، ماره كراین، له ماوه‌ی ده‌ستگیرانداری كه دوو مانگ بوو، هه‌وڵی خۆكوشتنم دا چونكه ئه‌وه‌نده سارد و خراپ بوو له‌گه‌ڵم، قه‌ت بڕوام نه‌ده‌كرد.\nبه‌ده‌م گریانه‌وه به‌رده‌وام بوو، دوای ماوه‌یه‌ك زۆر به‌خراپی نه‌خۆش كه‌وتم و ده‌روونم تێكچوو، ئه‌ویش پێی گوتم كه كه‌سێكی تر له ژیانی هه‌یه و جیا بووینه‌وه، ئه‌و چوو ئه‌و كچه‌ی هێنا و منیش له‌ناو خه‌مه‌كانم داڕزام و فه‌وتام.\nژیانم له‌دوای ئه‌و ڕووداوه به‌ته‌واوی وێران بوو "هاژه وا ده‌ڵێ\nشه‌ش مانگ له‌ناو جێ كه‌وتم و هه‌موو كه‌سێك ده‌یانگوت ده‌مرێ و به‌رگه‌ی ئه‌و خه‌مه ناگرێ، تا هۆشه‌نگم له ڕێی هاوڕێیه‌كمه‌وه ناسی، ئیتر ئه‌و پێوه‌نووسانه‌ی پێمه‌وه نووسا، تا ئێسته‌ش لێم نه‌بووه‌ته‌وه.\nسه‌ره‌تا زۆر به‌جوانی هه‌موو شتێك ده‌ستی پێ كرد، جوان بوو یان من له‌دوای ئه‌و كه‌وتنه خراپه ئاوا ده‌مبینی نازانم، به‌ڵام وه‌ك كچ و كوڕه‌كانی ناو دراما و فیلم هه‌ڵسوكه‌وتی ده‌كرد، هه‌موو ڕۆژێ گوڵ و دیاری بۆ ده‌هێنام، شیعر و شانامه و هه‌ست و سۆز كه پێشتر به‌جۆرێكی تر بوو، ئه‌و هه‌مووی پێچه‌وانه بوو، به‌جۆرێك خۆی خستبووه ژیانمه‌وه، نه‌یده‌هێشت یه‌ك چركه بیر له هیچ بكه‌مه‌وه.\nهۆشه‌نگ به‌جۆرێك ده‌خزێته ژیانی هاژه‌وه كه رێ نادات بیر له هیچ ورده‌كارییه‌كی كه‌سایه‌تی و گونجان و هه‌ڵبژاردنی بۆ بهێڵێته‌وه، به‌ڵام ئه‌مه ته‌نیا شه‌ش مانگ به‌رده‌وام ده‌بێت و ئیتر ڕووی ڕاسته‌قینه‌ی ده‌رده‌كه‌وێت.\nئه‌وانه‌ی وه‌ك من له ئه‌زموونێكی فاشل ده‌رچووبن، تێده‌گه‌ن كه من كۆتایی یه‌كه‌م خۆشه‌ویستی و سه‌ره‌تای ناسینی دووه‌م كه‌س چۆن بوو.\nهاژه به چاوی پڕ گریانه‌وه ئاماژه‌ی به‌وه كرد، ئه‌وانه‌ی وه‌ك من له ئه‌زموونێكی فاشل ده‌رچووبن، تێده‌گه‌ن كه من كۆتایی یه‌كه‌م خۆشه‌ویستی و سه‌ره‌تای ناسینی دووه‌م كه‌س، چۆن بوو، بۆیه هه‌ستم به‌هیچ نه‌ده‌كرد ئه‌وه نه‌بێت پیاوێكی تر بتوانێت وه‌ك پیاو له پشتم بێت و ئه‌و بۆشاییه ڕۆحییه‌م بۆ پڕ بكاته‌وه.\nده‌ست له‌سه‌ر برینه‌كه‌ی داده‌نێت و به ئه‌سه‌فه‌وه ده‌ڵێت، ئه‌و پیاوه‌ی من ویستم ڕزگارم بكات خنكاندمی، كاتێك هاتمه‌وه هۆش خۆم، ئه‌وه‌ی من له‌گه‌ڵی تا به‌رده‌رگای هاوسه‌رگیریی دووه‌م ڕۆیشتووم، بێ ئه‌وه‌ی به‌خۆم بزانم له كچێكی ئازا و ناو ئیشی ڕێكخراوه‌كان و پیاوی ده‌ره‌وه و خاتوونی ماڵه‌وه، خه‌ریكه ده‌مكات به‌ژنێك كه پیاوێك به ئاره‌زووی خۆی و بیركردنه‌وه دواكه‌وتووه‌كانی مامه‌ڵه‌ی پێ ده‌كات، "ناڕۆی و ناخۆی و له‌به‌ر ناكه‌ی و ئیش ناكه‌ی و قسه له‌گه‌ڵ كه‌س ناكه‌ی، فه‌یسبووك و ئینسته‌گرام و سناپت و نامێنێت..."\nئه‌مانه پێش ماره‌بڕین هه‌موویم بۆ یه‌كلا بووه‌وه، به‌ڵام خستمیه ژێر هه‌ڕه‌شه‌ی ئه‌وه‌ی هه‌رچی هه‌یه له وێنه و نامه بڵاوی ده‌كاته‌وه ئه‌گه‌ر هاوسه‌رگیریی له‌گه‌ڵ نه‌كه‌م، بۆیه به‌ناچاری ڕازی بووم و بۆ جاری دووه‌م ماره كرام.\nماره‌كردنه به‌زۆره‌كه‌ی هاژه ماوه‌ی چوار مانگ ده‌خایه‌نێت، له‌و چوار مانگه‌دا كۆمه‌ڵێك ڕووداو به‌سه‌ر هاژه‌دا دێن كه تا ئێسته‌ش ناتوانێ له‌ژێر باریان ده‌ربچێت.\nهاژه له باسی ماوه‌ی ده‌ستگیرانداری دووه‌میدا گوتی، سه‌ره‌تا هه‌موو شتێكی لێ قه‌ده‌غه كردم، ته‌نانه‌ت چوونه ماڵی برا و خوشكیش ته‌نیا له‌گه‌ڵ خۆی بۆم هه‌بوو له ماڵ بچمه ده‌ره‌وه، له‌گه‌ڵ دایك و باوكیشم نه‌یده‌هێشت.\nبۆ ماوه‌ی مانگێك هه‌موو شه‌وێك تابه‌یانی به ته‌له‌فۆن شه‌ڕمان بوو، دواتر كار گه‌یشته ئه‌وه‌ی ماڵه‌وه‌شمان زانییان، باوكم بانگی كرد و گوتی ده‌بێت جیا ببنه‌وه، هه‌ر ئه‌وكات ئه‌وه‌ی هه‌بوو نه‌بوو له ڕه‌سم و هه‌موو شتێك به ده‌موچاوی باوكمیدا دا و گوتی كچه‌كه‌ت یان بۆ منه یان بۆ گڵ.\nهه‌ر ئه‌و شه‌وه كه من له به‌رده‌می ماڵه‌وه‌مان له شه‌رمه‌زاریدا وه‌ك مۆم ده‌توامه‌وه، له نیوه‌شه‌ودا گڕی له ئۆتۆمبێله‌كه‌ی باوكم به‌ردرا و نیوه ماڵه‌كه‌شمان سووتا، پاشان له كامێرا بینیمان كه ئه‌وه، به‌ڵام باوكم له‌گه‌ڵ ماڵه‌وه‌یان له‌سه‌ر ئه‌وه ڕێككه‌وتن كه نایدات به دادگا، به‌ڵام ده‌بێ له من جیا ببێته‌وه، ئه‌وانیش ڕازی بوون، هه‌رچه‌نده ئه‌وكاته هۆشه‌نگ به‌هه‌موومانی گوت بۆیه ئه‌و كاره‌ی كردووه، تا هه‌موومان بسووتێنێت.\nكێشه‌كه‌یان ده‌چێته دادگا و هۆشه‌نگ هه‌ر واز له هاژه ناهێنێت و هه‌موو ڕۆژ و به‌جۆرێك كێشه‌ی بۆ دروست ده‌كات، تا ڕۆژێك ده‌زانێت ماڵه‌وه‌یان له ده‌وامن، به چه‌كه‌وه هه‌ڵده‌كوتێته سه‌ر ماڵیان.\nهاژه هێشتا ده‌ست و ده‌نگی له باسكردنی ئه‌و ڕووداوه ده‌له‌رزێت، به‌ده‌نگێكی پڕ ترس و له‌رزه‌وه باسی ده‌كات، ئه‌و ساته‌ی ده‌مانچه‌كه‌ی خسته سه‌ر سه‌رم، هه‌موو ئه‌و دنیایه‌م به چاوی خۆم بینی و هه‌ستێكه باس ناكرێت، نازانم چۆن خوا ڕه‌حمی پێ كردم و دراوسێكمان كه له ده‌ره‌وه بینیبووی، فریام كه‌وت و ژماره‌ی 104ی بۆ بانگ كرد و گرتیان و ڕزگارم بوو له ده‌ستی.\nهۆشه‌نگ ماوه‌یه‌ك ده‌ستبه‌سه‌ر ده‌كرێت، ماڵی باوكی كه وه‌ك هاژه ده‌ڵێت زۆر ماڵێكی باشن، به‌ڵام ده‌ره‌قه‌تی كوڕه‌كه‌یان نایه‌ن، زۆر هه‌وڵ ده‌ده‌ن كێشه‌كه به عه‌شایه‌ری چاره‌سه‌ر ده‌كه‌ن، هۆشه‌نگ ئازاد ده‌كه‌ن له به‌رانبه‌ر ئه‌وه‌ی له هاژه جیا ببێته‌وه و به‌هه‌موو جۆرێك لێی دوور بكه‌وێته‌وه.\nماوه‌یه‌ك هۆشه‌نگ پابه‌ندی به‌ڵێنه‌كان ده‌بێت كه له سوڵحه عه‌شایه‌رییه‌كه‌دا دراون، به‌ڵام دواتر ده‌ست ده‌كاته‌وه به هه‌وڵدان بۆ دووباره گه‌ڕانه‌وه‌ی بۆ لای هاژه، كه بێ هیوایش ده‌بێت، هه‌ر جاره و كێشه‌یه‌كی جیاوازی بۆ دروست ده‌كات.\nتێبینی/ ناوی هاژه و هۆشه‌نگ خوازراون، ورده‌كاریی هه‌موو ڕووداوه‌كان له‌لای "وشه" پارێزراوه و له‌به‌ر نه‌ناسینه‌وه، كه‌یسه‌كه و ورده‌كارییه‌كان ناخرێنه ڕوو.\nئه‌م بابه‌ته 694 جار خوێنراوه‌ته‌وه


داعش لە بێشکەوە تا گۆڕ – CHRA.TV\nسەرەتا / وتار و بیروڕا / داعش لە بێشکەوە تا گۆڕ\nBurhan Shex Reuf 09/04/2019\tوتار و بیروڕا, وتار و بیروڕا\nڕۆژی ٢٣/ئازار ٢٠١٩ وتەبێژی ھەسەدە ھێزەکانی سوریای دیموکرات کە لە زۆرینەی کورد پێکھاتوون و ئەمریکا پشتیوانی یان دەکات مژدەی سەرکەوتن و کۆتایی ھاتنی دەوڵەتی ئیسلامی لە عێراق و شام ڕاگەیاند کە لەدوا پێگەیان لە ڕۆژھەڵاتی فورات و بە دیاریکراوی لە شارۆچکەی باغۆز لە ڕۆژھەڵاتی دیرزۆر ھەموو بنکەو بارەگاکانیان ڕزگار کراو تارومار کران .\nبۆیە پێم باش بوو لەم کاتەدا کە دەوڵەتی خەلافەتی ئیسلامی داعش سەرەنگوم بوو پانورامایەکی خێرای چۆنیەتی سەرھەڵدان و نەشونماکردنی و فەرمانڕەوایی چوارساڵی پڕلە کارەسات و ماڵوێرانی و تاوانی گەورە گەورەو ھەتک کردنی حورمەتی مرۆڤ و کوشتن و لەناوبردنی ھەرکەسێک کە لەگەڵیاندا نەبێت و تا جینوۆسایدی ئێزیدییەکانی شەنگال و بە سەبایاو کەنیزەک کردنی کچ و ژنانەکانی یان .\nڕاگەیانی دەوڵەتی خەلافەت\nلە ٢٩/حوزەیرانی ٢٠١٤ تاقم و گروھە چەکدارەکانیان دەوڵەتی ئیسلامی یان لە عێراق و شام ڕاگەیاند لە ھەموو ئەو ناو چانەی کە لە ژێر دەستەڵاتیاندا بوو ,لە تۆمارێکی دەنگی کە بڵاویان کردەوە لە یەکەم ڕۆژی مانگی رەمەزانی ئەو ساڵەدا ناوەکەیان گۆڕی بۆ (( دەوڵەتی ئیسلامی )) بەم گۆڕانکاریەش بۆ یەکەم جار دوای نزیکەی سەد ساڵ ڕێککەوتنامەی سایکس _ بیکۆ یان ھەڵوەشانەوە قوولە کانی سنووری نێوان عێراق و سوریایان تێکداو ئەبوبەکر بەغدادیان وەکو خەلیفەی ئیسلام ڕاگەیاند داوایان لە خەڵکی کرد پەیمان و سۆز و موبایەعەی بکەن .\nڕێکخراوی دەوڵەتی ئیسلامی لە ١٠ / حوزەیران ٢٠١٤ دەستیانگرت بە سەر شاری مووسڵ دووەم گەورە پارێزگای عێراق دوای ئەووەی سوپاو ھێزەچەکدارەکانی عێراق شەڕییان نەکردو ھەمووچەک و تەقەمەنی و کەرەسە سەربازییەکانیان دا بە دەست چەند سەد چەکدارێکی داعشەوە کە بەو چەکو تەقەمەنی و کەرەسانە سێ یەکی خاکی عێراقیان داگیرکرد دواتر\nھەرچەندە پێشتریش لە ساڵی ٢٠١٣ شاری ڕەقەو دێر زور و بەشێک لە شاری حەلەب ی سوریایان داگیرکردبوو بەم شێوەیە ھەردوو شاری مووسڵ و ڕەقە بوون بە پایتەختی دەوڵەتی خەلافەتی ئیسلامی .\nلە ٥ تەمووزی ٢٠١٤ بۆ یەکەمجار ئەبوبەکر بەغدادی دەرکەوت لە تۆمارێکی فیدیۆیی داوای لە موسڵمانان کرد سۆزی پێ بدەن و موبایەعەی بکەن .\nبۆیە ئیتر لەو کاتەوە دەستیانکرد بە جێبەجێ کردنی شەریعەتی ئیسلام بە دیدو بۆچوونی خۆیان بۆ ئایین و بۆ ئیسلام کە ھەزارو چوارسەد ساڵی ڕابردووی سەرھەڵدانی ئەو ئایینە ئەمە شێوازێکی نوێ ی توندوتیژی و لە ناوبردن بوو چ بە جێبەجێ کردنی حوکمی ئیعدام بە سەرخەڵکێکی زۆردا بە تاوانی خیانەت و بەکرێگیراوی بۆ بێگانەو زینا و بەگشتی ھەموو ئەوکەسانەی کە وەکو ئەوان بیریان نەدەکردەوە مەحکوم بوون بە ئیعدام .\nجگە لە بە کەنیزەکردنی ئافرەتانی یەزیدی و کڕینو فرۆشتن کردن پێ یانەوە لە بازاڕەکانی ڕقەو مووسڵ ڕێکخراوەکانی مافی مرۆڤیش تۆمەتباریان دەکەن بە پاکتاوکردنی ڕەگەزیو ئتنیکی و جینۆساید و ئەشکەنجەدانی زیندانیان , لەمانەش مەترسیدارتر و دڕندانەتر ڕێکخراوی دەوڵەتی ئیسلامی چەندین پرۆسەی کوشتن و سەربڕین و سووتاندنی تۆمارکردو بە فیدیۆیی و لە تۆڕەکانی ئەنتەرنێت و تۆڕکۆمەڵایەتیەکانەوە پەخشیان دەکرد ھەروەھا چەندین کردەوەی خۆکوژی و تەقاندنەوەی بۆمب و بۆمبڕێژکردنی ئۆتۆمبیل و داھێنانی چەندین شێوازی نوێ یان داھێنا و بەفەرمی بەرپرسیارێتی خۆیان لێ ی ڕادەگەیاند لە عێراق و سوریا کە خەڵکێکی زۆری سڤیل یان دەکردە ئامانج و دەبوونە قوربانی .\nھاوپەیمانی نێودەوڵەتی بۆ لە ناوبردنی داعش\nلە دوای سەرھەڵدانی ئەم ڕەوتە توند ئاژۆ و تاوانبارە ھاوپەیمانی نێودەوڵەتی بۆ لە ناوبردنی داعش پێکھات لە حەفتا دەوڵەت بە سەرۆکایەتی ئەمریکا و ھەر ئەمریکا خۆی بەتەنھا ٥٠٠٠ سەربازی ڕەوانەی ناوچەکە کردو لە مانگی ئەیلەلی ٢٠١٤ یەکەم پەلاماری ئاسمانی بۆ سەر بنکەو بارەگاکانی دەوڵەتی ئیسلامی لە سوریا دەستپێکرد دوای ئەوەی پێشتر لە عیچراق پەلاماری دابوون .\nسەرەتای تێکشکان و پاشەکشەی داعش\nلە ٢٦کانوونی دووەمی ٢٠١٥ ھێزە کوردییەکانی سوریا بە پشتیوانی ھاوپەیمانی نێودەوڵەتی دژی داعش شاری کۆبانی یان لە داعش ڕزگارو پاک کردەوە .\nلە ٣١ ئازاری ٢٠١٥ سوپاو ھێزە چەکدارەکانی عێراق پارێزگای سەلاحەدین کە ناوەندەکەی شاری تکریتە لە داعش پاککردەوە دواتریش شارەکانی ڕومادی و فەلووجە و شەنگال ڕزگارکران لە تیرۆریستانی دەوڵەتی خەلافەت.\nلە ئابی ٢٠١٦ ھێزەکانی سوریای دیموکرات (ھەسەدە) شاری مەنبەج یان ڕزگارکرد لە داعش و گروھەکانیئۆپۆزەسیۆنی سوریای سەر بەتورکیا دەستیان گرت بە سەر شاری جەرابلس و باب ی سەربە پارێزگای حەلەبی سوریا لە مانگی شوباتی ٢٠١٧ .\nلە ١٠ تەمووزی ٢٠١٧ حەیدەر عەبادی سەرۆک وەزیرانی عیچراق و فەرماندەی گشتی ھێزەچەکدارەکانی عێراق ڕزگارکردنی تەواوی شاری مووسڵی ڕاگەیاند دوای نۆ مانگ ھێرش و شەڕو ئۆپەراسیۆنی بەردەوام بە پشتیوانی ھاوپەیمانی نێودەوڵەتی دژی داعش .\nلە ١٧ / تشرینی یەکەمی ٢٠١٧ ھەسەدە شاری ڕەقەی پایتەختی دەوڵەتی خەلافەتی ئیسلامیشی لە بندەستیان دەرھێنا.\nلە مانگی کانوونی یەکەمی ٢٠١٧ سەرۆک وەزیرانی ئەوکاتی عێراق عەبادی سەرکەوتنی تەواوی بەسەر ھێزەکانی داعش لە عێراقدا ڕاگەیاند .\nلە گۆڕنانی داعش دوا وێستگە\nلە ٢٣ ئازاری ٢٠١٩ ھەسەدەو ئەمریکاش لەلای خۆیەوە سەرکەوتنی تەواویان بەسەر سوپای جەھل و ڕەشپۆشی داعشدا ڕاگەیاند لە دوا پێگەیان لە باغۆزی لە ڕۆژھەڵاتی سوریا .\nلە کۆتاییدا سەرەڕای ئەوەی دوا بنکەو بارەگاو پێگەی ئەو ھێزە وەحشیگەرە کۆنترۆڵ کرا لە عێراق و سوریا بەڵام ئێستاشی پێوەبێت لە بیابانەکانی عێراق و بادییەی شام خۆیان حەشارداوەو شانەی نووستوویان لە زۆر شوێن ھەیە مەترسی جدییان ھەیەبۆ ئارامی و سەقامگیری ناوچەکە , چونکە ھەموو ئەو فاکتەرانەی کە زەمینەیان خۆش کرد بۆ سەرھەڵدانی ئەم ڕەوتە توندئاژۆیە ھێشتا ماون , بۆیە ئەرکی ھاوپەیمانی نێو دەوڵەتی و وڵاتانی ناوچەکەشە کە ئەو ئەرکە قوورسە بگرنە ئەستۆ ئەویش چارەسەرکردنی کێشەو ئاریشە ئاڵۆزەکانی وڵاتانی ناوچەکە چ لە دابینکردنی دادپەروەری و یەکسانی ھاوسەنگی و شەفافیەت و خزمەتگوزاری و دابینکردنی ھەلی کارو ئازادای و نانو خۆشگوزەرانی.


سەرۆك كۆماری ئێران: ئێمە هەولێرمان لەداعش پاراست : چاوی گەل\nسەرۆك كۆماری ئێران: ئێمە هەولێرمان لەداعش پاراست\nحەسەن رۆحانی لە وتەیەكدا لە شاری مەهاباد لە رۆژهەڵاتی كوردستان رایگەیاند كە ئێران هەولێری لە هێرشی داعش پاراست.\nحەسەن رۆحانی سەرۆککۆماری ئێران رۆژی سێشەممە 31-5-2016 گەیشتە مەهاباد و لە یاریگای ئازادی ئەو وڵاتە وتی: “هیچ کەس بۆی نییە جیاوازی لەنێوان مەزهەب و رەگەزەکان بکات، لەبەر ئەوەی لە ئێراندا شایستەبوون بنەمایە نەک رەگەز و مەزهەب”.\nرۆحانی هەروەها باسی لە جێبەجێكردنی مادەی 15ی دەستوری ئێران سەبارەت بۆ كردنەوەی ناوەندی خوێندن بە زمانی دایكی لە پارێزگاكانی كوردستان، ئازەربایەجانی رۆژئاوا‌و رۆژهەڵات‌و ئەردەبیل‌و باقی پارێزگاكان كرد.\nوتیشی كە تەواوی موسڵمانان چ شیعە‌و چ سوننە مافی هاوڵاتی یەكسانیان هەیە. ئەمەش لەكاتێكدا تا ئێستا رێگە بە سوننەكانی تاران نەدراوە مزگەوتێكی تایبەت بە خۆیان هەبێت.\nشارەزایەكی سیاسی سەبارەت بە وتەكانی رۆحانی لە مەهاباد‌و سەردانەكەی بۆ شاری ورمێ لە رۆژهەڵاتی كوردستان دەڵێت ئەمە سەردان‌و وتارە حەماسییانە تەنیا بۆ بانگەشەی هەڵبژاردنی سەرۆكایەتی كۆمارە كە بڕیارە ساڵی داهاتوو بەڕێوەبچێت‌و رۆحانی یەكێك دەبێت لە كاندیدەكان.\nحەسەن رۆحانی، سەرۆککۆماری ئێران لەرۆژی دووشەممە 30-5-2016 سەردانی پارێزگای ورمێی کرد و لە سەردانەکەی ئەمڕۆی بۆ مەهاباد پرۆژەی(کۆمەڵگای پترۆکیمیایی مەهاباد)ی کردەوە.


دواین زانیاری لەسەر سوتانی نەخۆشخانەكەی بەغدا - تۆڕی میدیایی خەڵک\nبەیانی ئەمڕۆ یەك شەممە حكومەتی عێراق پرسەنامەی گشتی بۆ گیانی قوربانیانی ئاگركەوتنەوەكەی شەوی رابردووی نەخۆشخانەی ئیبن خەتیبی بەغدا راگەیاند.\nلە رووداوەكەی شەوی رابردوودا 45 كەس مردن و دەیانی دیكەش بریندار بوون لە یەكەی چاودێری چڕ لە نەخۆشخانەی ئیبن خەتیب.\nشەڕی ئیسرائیلی و فەلەستینییەكان بەردەوامە


دادگای نیزامیی ورمێ هاووڵاتییەکی بە ٦ ساڵ زیندانی و دوورخرانەوە، مەحکووم کرد\n12:36 - 11 سەرماوەز 2719\nئاژانسی کوردپا: لقی یەکی دادگای نیزامیی یەکی پارێزگای ورمێ، هاووڵاتییەکی شنۆیی بە ٦ ساڵ زیندانیی تەعزیری و دوورخرانەوە بۆ زیندانی زەنجان مەحکووم کرد.\nبەپێی ڕاپۆرتی گەیشتوو بە ئاژانسی هەواڵدەریی کوردپا، هاووڵاتییەکی کورد بە ناوی "عەبدولواحید (کامیار) منوچێهری" کوڕی "عوسمان" و خەڵکی شنۆ، لەلایەن لقی یەکی دادگای نیزامیی یەکی پارێزگای ورمێ، بە ٦ ساڵ زیندانی و دوورخرانەوە بۆ زیندانی زەنجان مەحکووم کرا.\nلقی یەکی دادگای نیزامیی یەکی پارێزگای ورمێ ئەو هاووڵاتییە کوردەی بە تۆمەتی "سیخوڕی بۆ یەکێک لە حیزبە کوردییەکانی دژبەری حکوومەتی ئێران" تاوانبار کردووە.\nئەو هاووڵاتییە کوردە ڕێکەوتی ١٦ی بانەمەڕی ئەمساڵ، لەلایەن ڕێکخراوی ئیتلاعاتی سپای پاسدارانەوە دەسبەسەر و بۆ ماوەی ٤٠ ڕۆژ لە گرتنگەی ئیدارەی ئیتلاعاتی سپای پاسداراندا بووە.\nئەو هاووڵاتییە کوردە، ڕۆژی ٢١ی خەزەڵوەر، بە دانانی بارمتەی قورس بۆ ماوەی سێ ڕۆژ ئیزنی مورەخسییان پێدابوو، کە دواتر زێدی خۆی بەجێ هێشت.


دیجیتاڵ مارکێتینگ چییە؟ و بۆچی دیجیتاڵ مارکێتینگ گرنگە؟ - Mehr News Agency\n14 gulanê 2018 - 08:24\nNews Code 18785\nبە ڕاپۆرتی بازرگانی ئاژانسی هەواڵی مێهر، چالاکییەکانی دیجیتاڵ مارکێتینگ بریتییە لە کاەکانی خوارەوە:\n-بازاڕدۆزی لە رێگای کاریگەرییەوە\n-مانۆڕەکانی بازاڕدۆزی) Campaign Marketing)\n-دیسکێتە نوورییەکان و دیسکێتەکانی یاری\n-مۆدێلە میدیاییە دیجیتاڵییەکانی تر\nلە ئەم سەردەمەدا، بێ گومان دیجیتاڵ مارکێتینگ، دڵنیاترین شێوەی پێوەندی دوو لایەنە لە نێوان ئەو کەسەیە کە بانگەشە دەکات و بەردەنگەکەی. لە ئەو جۆرە بازاڕدۆزییە، دەتوانیت پەیامەکان بە شێوەیەک دابڕێژی تا بە تواوەتی وەڵامدەری پێداویستی و داخوازییە دیاریکراوەکانی بەدەنگەکان بێت.\n-باشتر کردنی ماتۆری گەڕان (سئۆ، Search Engine Optimization))، بە ڕەوتێک دەڵێن کە دەبێتە هۆی باشتر بینینی ،ماڵپەڕ یا پەڕەیەکی وێب لە ڕەوتی کەڵک وەرگرتنی خۆڕایی لە ماتۆرێکی لێکۆڵەر کە زۆرتر پێی دەڵێن ئاکامی سروشتی.\n٢-لە کەمپەینی دیجیتاڵ مارکێتینگ، بە دوای عەدەد و ڕەقەمەوە نەبن. چونکوو دیجیتاڵ مارکێتینگ مەبەست نییە! کەرەسە و ئامێرێکی یارمەتیدەرە بۆ گەیشتن بە ئامانجەکە.\n٣-ژمارەی دانوستانەکان واتا ژمارەی لایکەکان، ڕاکان، بڵاو بووەکان گرنگایەتی هەیە و ئەم پرسەیە کە لە کۆتاییدا دەبێتە هۆی ناوداری برەند و فرۆشی زیاتری ئێوە.\n٤-سەرەنجدان بە ئەو ئەو خاڵە گرنگە کە مەبەستی مارکێتینگ بەرز بوونەوەی ڕێژەی دانوستانی بەکارهێنەران لە وێب سایت و تۆڕە کۆمەڵایەتییەکانە و لە کۆتاییدا ئەبێ ببێتە هۆی دەست خستنی داهات و گەڕانەوەی تێچووەکانی دیجیتاڵ مارکێت.\n٥-خاڵێکی گرنگی تر ئەوەیە کە باشتر کردنەوە تەنیا بۆ وێب سایتەکان نییە بەڵکوو بۆ تەواوی کەمپەینەکانی دیجیتاڵ مارکێت، لەوانە تۆڕە کۆمەڵایەتییەکانە.\nڕۆژ و کاتبەندی بڵاو کردنەوەی ناوەرۆک گەنگە.\n٦.ئانلاین بوونی ماڵپەڕەکە:\nپێش لە ئەوەی کە ماڵپەڕەکەی خۆتان ئانلاین بکەن لە چۆنایەتیەکەی دڵنیا بن چونکوو نەبوونی ماڵپەڕ باشتر لە ماڵپەڕێکی بێ بایەخ و خاڵی لە ناوەڕۆکە.\nیاشار ژاله دوست، مشاور دیجیتال مارکتینگ persian.net


شەش کاندیدی کورد دەبنە پەرلەمانتار له سوید\nپه‌رله‌مانتاره كورده ده‌رچووه‌كانی په‌رله‌مانی سوید - وێنه: له ئه‌كاونتی تایبه‌تی جه‌بار ئه‌مین وه‌رگیراون\nكورد سوید په‌رله‌مانی سوید\nجه‌بار ئه‌مین، په‌رله‌مانتاری سوید رایده‌گه‌یه‌نێت، تا ئێستا 6 كه‌سی به ره‌چه‌ڵه‌ك كورد، وه‌ك په‌رله‌مانتاری خوولی نوێی په‌رله‌مانی سوید هه‌ڵبژێردراون.\nجه‌بار ئه‌مین، كه بۆ دوو خوولی له سه‌ریه‌ك له لیستی پارتی سه‌وز (پارتی ژینگه)، ئه‌ندامی په‌رله‌مانی سوید بووه، له ئه‌كاونتی خۆی له تۆڕی كۆمه‌ڵایه‌تی فه‌یسبووك بڵاویكردووه‌ته‌وه، دوای پرۆسه‌ی ده‌ستپێكردنی هه‌ژماركردنی ده‌نگه‌كان، ده‌ركه‌وتووه، شه‌ش كورد بوونه‌ته په‌رله‌مانتار.\nبه گوێره‌ی نووسینه‌كه‌ی جه‌بار ئه‌مین، هه‌ریه‌ك له (لاوێن رێدار - پارتی سوسیال دیموکرات، گۆڵان ئاڤچی - پارتی لیبرال، سەرکان کۆسێ - پارتی سوسیال دیموکرات، قادر کاسیرگە - پارتی سوسیال دیموکرات، سارا سێپپەلە - پارتی دیموکراتە سویییدییەکان) ده‌رچوونه.\nجه‌بار ئه‌مین، ده‌ڵێت: "به گوێره‌ی بەدواچوونێکی خۆم، بەلایەنی کەم 42 لە کاندیدەکانی پەرلەمانی سوید بەڕەچەڵەک کوردن، لەوانە 64٪ی ڕەگەزی نێرن و 36٪ی ڕەگەزی مێن".\nئاماژه به‌وه‌ش ده‌كات، ته‌نها لە شار وهەرێمی ستۆکهۆڵم زیاتر لە 10 کاندیدی بەڕەچەلەک کورد هەیە.\nئه‌و په‌رله‌مانتاره كورده‌ی سوید، روونیشی ده‌كاته‌وه، پێده‌چێت ژماره‌ی په‌رله‌مانتارانی كورد له‌و وڵاته زیاتر بێت و ئاماژه به‌وه ده‌كات، ئه‌گه‌ر هه‌یه (ئەمینە کاکە باوە)، له پارتی چەپ، ده‌ربچێت.\nئاشكراشی ده‌كات، چه‌ند كوردێكیش وه‌ك په‌رله‌مانتاری یه‌ده‌گ ده‌بن، كه هه‌ریه‌كه له (ژین ئاکگوڵ حاجۆ) لە پارتی چەپ و (شادیە حەیدەری) لە پارتی سوسیال دیموکراتن.\nبۆ هه‌ڵبژاردنی 9ی ئه‌یلوول/ سێپتێمبه‌ری ئه‌مساڵ، زیاتر له 40 كورد خۆیان كاندید كردبوو و پێده‌چێت نزیكه‌ی 7 كه‌سیان وه‌ك په‌رله‌مانتار هه‌ڵبژێردرێن، كه له پارته جیاجیاكانی سویدن.\nزیاتر له 6 هه‌زار كه‌س له سه‌رتاسه‌ری سوید، بۆ به‌ده‌ستهێنانی 349 كورسی په‌رله‌مانی ئه‌و وڵاته كێبڕكییان ده‌كرد.


چۆن دەنگدەر دەتوانێت شەڕی مۆنۆپۆلی کارەبا بکات؟\n چۆن دەنگدەر دەتوانێت شەڕی مۆنۆپۆلی کارەبا بکات؟\nلێرە لەکالیفۆرنیا و نیڤادای ولایەتە یەکگرتووەکانی ئەمریکا، دەنگدەری ئەمریکی لەھەڵبژاردنە ناوەندییەکانی ئەمریکا ئەمساڵ ٢٠١٨ کێشەی کارەبای ھەیە؛ بەڵام کێشەی ئەوان وەک کێشەی شەرقی و خۆمان نییەو لەبارەی کوژانەوە نییە کە ھەڵامەتی بەردەوام کوژانەوەی ھەیە، بەڵکو لەبارەی نرخ و جۆری مۆنۆپۆڵکردنی بازارەکانی فرۆشتنی ووزەوە ھەیەو ئەمەش چیرۆکی خۆی ھەیە.\nچیرۆکی ئەوان لەبارەی ھەڵامەتی کارەبایییەکان بەم شێوەیە دەست پێدەکات؛ لەکۆتایی نەوەدەکان و سەرەتای ساڵانی ٢٠٠٠، ٢٤ ولایەتی ئەمریکا بەیاسا سیستمی کارەبایان لەکەرتی گشتی گواستەوە بۆ کەرتی تایبەت، بەڵام دەرئەنجامی ئەو سیاسەتە نێگەتیڤ بوو کە بووە ھۆی ئەوەی ١٠ ولایەت پاشگەزببنەوەو لەنێویشیاندا ولایەتی نیڤادا کە گەڕایەوە بۆ سیستمی کۆنترۆڵکردنی بازار ووزە. لەھەمانکاتیشدا، بەردەوامبوونی ولایەتی کالیفۆرنیا لەسەر سیاسەتی کەرتی تایبەتی کارەبا، نەک بەتەنھا وایکرد نرخی کارەبا گران بێت، بووە ھۆی ئەوەی لەو ماوەیەدا زیاتر لە ٤٠ ملیار دۆلار لەسەر حسابی ھاووڵاتییان و باجدەران بکەوێت.\nھەروەھا بەپێی لێکۆڵینەوە و داتاکان ھاووڵاتییانی ئەو ولایەتانەی کە سیستمی کاری کارەباکەیان بۆتە کەرتی تایبەت ٢٥ ملیار دۆلارییان زیاتر داوە لەماوەی ١٢ ساڵدا بە بەراورد بەو ویلایەتانەی جۆرێک لەکۆنترۆڵی حکومەت بەسەر بازاری کارەبادا ماوە، ھەروەھا لەولایەتی نیڤادا کرێی کارەبا لەماوەی دەیەی رابردوودا ١٥% ھەرزانتربووەو لەکاتێکیشدا لەو ماوەیە لە ھەر ١٤ ولایەتەکەی دیکەدا ٣٠% نرخ گرانتر بووە!\nنموونەی پێچەوانەش ھەن، بۆ نموونە لەولایەتی تەکساس بەڵام جۆرێک لەرێکخستنی حکومەت کەبوونی ھەیە بەسەر بازاری کارەبا و چۆنیەتی سیاسەتی مۆنۆپۆلکردن، ئەوا سیاسەتی کەرتی تایبەتی کارەبا بەقازانجی کریارەکان شکاوەتەوە. لێرەدا ئەوە روون دەبێـتەوە کە پرۆسەی گۆرینی سیستمی کارەبا لەکەرتی گشتییەوە بۆ تایبەت پرۆسەیەکی ئاڵۆزو ووردەو ھەر ھەڵە حسابکردنێک ئەوا یەکمجار بە زیانی بەکارھێنەران کە ھاووڵاتییان بەدەرەجە یەک و بازرگانان بەپلەی دووەم دەکەوێتەوە، ئەگەر سرنجیش بدەین ئەم گۆرینە تەنھا لەچوارچێوەی دەوڵەتە ھەرە پێشکەوتووەکان سەرکەوتووەو لەناوەراستی نەوەدەکانی رابردوو یەکێتی ئەوروپا ئەندامانی ھاندەدات نەک ناچاری بۆ پەیرەوکردنی ئەو سیستەمە و لەسەرەتا ساڵی ٢٠٠٠ کانیش (OECD) پشتگری کرد.\nئەمەش ئەوە دەردەخات کە گۆرینی سیاسەتی کارەبا لەکەرتی گشتییەوە بۆ کەرتی تایبەت لەووڵاتی پێشکەوتوو ھیوای سەرکەوتنی زیاتر تا لەوڵاتانی دیکە!\nبەپێی ئەو روونکردنەوانەی سەرەوە و بەتایبەتیش کە لەماوەی رابردوو خودی سەرۆک وەزیرانی ھەرێمی کوردستان بانگەشەی ئەوەی کرد کەپێویستە کارەبای ھەرێم بدرێـتە کەرتی تایبەت، پرسیارێک کە پەیوەندی بەرێکخستنی کارەبای عیراق و ھەرێمی کوردستانەوە ھەیە دێتە پێشەوە: بۆچی گۆرینی سیاسەتی کارەبا لەکەرتی گشتییەوە بۆ کەرتی تایبەت ھەڵوەستەیەکی جددی دەوێت؟\nلەبەر چەند ھۆکارێک، لەوانە: یەکەم لێرە لەئەمریکا کاتێک ھاووڵاتییان ھەست دەکەن سیاسەتێکی ھەڵە بوونی ھەیە، ئەوا سندوقەکانی دەنگدان دەتوانێت کەم وکورتییەکانی ئەو سیاسەتە ئابووری یان چاک بکاتەوەو یان بیگۆرێت، بەڵام لەعیراق و ھەرێم-دا ئەستەمە سندوقەکانی دەنگدان بتوانن ئەو جۆرە کاریگەرییە دروست بکەن. دووەم ھۆکار، بۆئەوەی دەگەرێـتەوە کە ھەر کۆمپانیایەکی قۆرغکار سوودی خراپ لەبازاری کارەبا وەربگرێت ئەوا یاسا دەتوانێت ئەو کۆمپانیا لەشوێنێک رابگرێت، بۆ کەیسی کوردستان و عیراقیش ئەوە ئەستەمە کۆمپانیایەک بەو شێوە زەخمە بتوانرێت رابگیرێت.\nھەر لەبارەی سیاسەتی بازاری کارەباوە نموونەیەکی دیکە خۆی دێنێتە پێشەوە، بۆ نموونە: لە ولایەتی کالیفۆرنیا بەھۆی مۆنۆپۆلکردنی بازاری کارەباوە لەلایەن کۆمپانیای دیاریکراوەو دەیانەوێت یاسای کێبرکێ و بازاری ئازاد پەیرەو بکرێت و کارەباکە نەدرێـتە یەک کۆمپانیاو ھەروەھا داوا دەکەن ئەو یاسا ولایەتی نیڤادا بگرێتەوەو کە جۆرێک لە مۆنۆپۆلی حکومی بەسەرەوەیە و کارەبای ھەردوو لا تێکەڵ بکرێت و تێیدا بازاری ئازاد پەیرەو بکرێت. ئەو سیاسەتە نوێیە پێشنیارکراوە کە بۆ کالیفۆرنییەکان گونجاو و دژ بە بەرژەوەندی نیڤاداییەکانەو بۆیە کەمپەینێک ھەیە بۆ رەتکردنەوەی. ئەمەش ئەوە دووپاتدەکاتەوە کە سێنترالیزم لەبازارو ووزەشدا زیانی خۆی ھەیە و لامەرکەزییەت چارەسەرە گونجاوەکەیە و دەبێت بۆ ھەر ناوچەیەک رێوشوێنی جیاواز بگیردرێـتە.\nلەو ھۆکارانەی سەرەوە کە روونکرانەوە بۆچی ئاڵۆزە سیستمی فرۆشتنی کارەبا بگۆردرێت دەگەینە ئەو دەرئەنجامەی کە یەکەم بۆ بارودۆخی ھەرێم کە پرۆسەی ھەڵبژاردن نەگەیشتۆتە قۆناغی کامل بوون و ھاووڵاتییانیش ناتوانن ببنە کارتی فشارو بریار دروستبکەن لەسەر پرۆژو سیاسەتە ئابوورییەکان وەک ئەوەی لەئەمریکا بوونی ھەیە، بۆیە دەبێت بەووریاییەوە مامەڵە لەگەڵ ھەر بریارێک بکرێـت کە پەیوەستە بەکەرتی کارەباوە لەکاتێکدا ئێمە نەگەیشتوونەتە قۆناغی ھەبوونی کارەبای بەردەوام.\nھەروەک باسکرا، بازاری کارەباو کرێی کارەبا یەکێکە لەپرسەکانی ھەڵبژاردن بۆ ھاووڵاتییانی ئەو ولایەتانەی کە راستەوخۆ کێشەیان لەگەڵ چۆنیەتی بەرێوەبردنی ئەو پرسەوە ھەیە، ئەوەش ئەوەمان بۆ دەردەخات لێرە ھەڵبژاردنەکان پەیوەستن نییە تەنھا بەھۆکارە سیاسییەکان و سیاسەتی دەرەوەی ئەمریکا، بەڵکو سیاسەتی بازارو ووزە پانتاییەکی فراوان لەبیرکردنەوەکانی دەنگدەر داگیر دەکات. لەھەمووشی گرنگتر ئەوەیە ھیچ حکومرانییەک بەدەرنییە لەھەلەو کەموکورتییەو راستکردنەوەی ئەو ھەلەو کەموکورتییانەش زیاتر لەسیستمێکی دیموکراسی ھەلی دادگەرانەوەو چاککردنەوەی ھەیە تا لەدیکتاتۆرییەت و رژێمە سەرکوتکەرەکان.\nنه به‌ختی كۆریا و نه حاڵی كه‌ركوك!\nچۆن تۆڵه‌ی ئابووری به‌غدا له‌ئاڵا، بگۆڕین بۆ ده‌رفه‌تی زێرین؟\nدیبلۆماسیه‌ت تێگه‌یشتنه یان خۆ نواندن!\nنهێنی دژ وەستانەوەى ئه‌مریكا و ئه‌وروپاییه‌كان بۆ ریفراندۆم\nتۆماس فریدمان مەتەڵەكانی ئەمریكای لەعێراق هەڵهێنا\nچاینا و ئیسرائیل براوه‌كانی ئه‌م سه‌ری ساڵه!\nرێككه‌وتنێكی جه‌نتڵمانانه‌ی ئابووری چۆن ده‌كرێت؟\nبێرنی ساندێرز هه‌مان كێشه‌ی كوردی هه‌یه!\nئاسایشی نێتوێركی، داهێنانێكی دیكه‌ی ئێران


به‌وێنه.. خوێندكاران له هندستان بۆ ئه‌وه‌ی تاقیكردنه‌وه بكه‌ن ده‌چنه سه‌ر شاخ\nبه‌وێنه.. خوێندكاران له هندستان بۆ ئه‌وه‌ی تاقیكردنه‌وه بكه‌ن ده‌چنه سه‌ر شاخ\nكۆمه‌ڵێك خوێندكاری زانكۆ له هندستان كه ماڵیان له گوندێكی دووره ده‌سته بۆ ئه‌وه بتوانن تاقیكردنه‌وه‌كانیان بكه‌ن كه پێویستیان به هێڵی ئه‌نته‌رنێته ده‌چنه سه‌ر چیای ناوچه‌كه‌یان چونكه له‌ناو گونده‌كه‌یان هێڵی ئه‌نته‌رنێت نییه.\nبه‌گوێره‌ی ئه‌و هه‌واڵه‌ی پێگه‌ی" ئیندپێندنت" ی به‌ریتانی بڵاویكردۆته‌وه تیایدا هاتووه كه زانكۆی " میزورام" له هندستان بڕیاری ئه‌وه‌یداوه تاقیكردنه‌وه‌ی خوێندكاره‌كانی له‌ڕێی ئه‌نته‌رنێته‌وه بێت كه 24 هه‌زار خوێندكاری هه‌یه كه پێویستیان به هێڵی ئه‌نته‌رنێت هه‌یه و ناچارن بۆ ئه‌وه‌ی هێڵی ئه‌نته‌رنێتیان ده‌ست بكه‌وێت هه‌تا بتوانن تاقیكردنه‌وه بكه‌ن بچنه سه‌ر چیاكانی ئه‌و ناوچه‌یه.\nزۆرێك له ڕێكخراوه خێرخوازیه‌كانی تایبه‌ت به خوێندكاران كاریان بۆ ئه‌وه كردوه كوخی تایبه‌ت و كاتی دروست بكه‌ن له‌ناو دارستانه‌كان و لوتكه‌ی چیاكان له‌و ناوچه‌یه بۆ ئه‌وه‌ی بێگرفت ئه‌مساڵی خوێندن كۆتایی پێ بهێنن.


هەڵمەتێکی نوێ دژی لاهور شێخ جەنگی بەڕێوەیە – سنور میدیا\nهەڵمەتێکی نوێ دژی لاهور شێخ جەنگی بەڕێوەیە\nژمارەی بینین: 2,473\nڕۆژنامەنوسێك ئاشكرای دەكات، ژمارەیەك بازرگان و كادری حزبی پەیوەندیان بە دەباشانەوە كردووە و وتوویانە”دەمانەوێ سكاڵا تۆمار بكەین دژی ئەو كەسانەی سەرانەیان لێسەندوین.\nڕۆژنامەنوس شەنكار عەبدوڵا رایگەیاند” دوایی چاوپێکەوتنەکەی بافڵ تاڵەبانی زۆر کەس پەیوەندییان بەدەباشانەوە کردووە، بەشێک لەوانە کادری حزبی بوون و وتویانە ئێمە پێشتر بەرچاومان روون نەبووە، بەڵام ئێستا زۆر شتمان بۆ رووب بووەتەوە، بۆیە پشتگیری بافڵ تاڵەبانی دەکەین لەمەودوا”.\nوتیشی” بەشێکی تر خەڵکانی سەرمایەدار بوون لەبازاڕەکانی سلێمانی، بەتایبەتی بازاڕەکانی شەوکەتی مەلا و دۆلارەکە و جگەرەکە وتویانە دەمانەوێ سکاڵا تۆمار بکەین و پێشتر ترساوین ئەم بابەتە سیناریۆبێ، بەڵام ئێستا ئیتر هەموو شتێ روون و ئاشکرایە و پێشتر سەرانەمان لێسەندراوە و رفێندراوین، لەلایەن براکانی لاهور شێخ جەنگی و دارودەستەکەیەوە”.\nئاماژەی بەوەشكردووە، كە سەرچاوەیەك لە دەباشان پێی وتووە” لەسبەینێ یەکشەممەوە پێشبینی دەکەین هەڵمەتێکی سکاڵا تۆمارکردن دەستپێبکات و دوورنییە بافڵ تاڵەبانیش لەسەر بابەتی ژەهرخواردنەکەی سکاڵا تۆمار بکات، بەڵام هێشتا یەکلای نەبووەتەوە سکاڵا تەنیا لەدادگاکانی کوردستان دەکات، یان دەچێتە دادگای لەندەن”.\nبەپێی یاسای عێراقی هەر تاوانێ لە عێراقداکرابێ، لە تایبەتمە دادگای عێراقیە و دەبێ لێرە دادگاییەکە بەڕێوەبچێ، لەهەرێمی کوردستانیش بەهەمان شێوەیە، واتا دادگای هەرێم و عێراق دەتوانن ئەو سکاڵانە یەکلایی بکەنەوە.


کۆکراوەی هەندێک لە وڕێنەی مشەخۆرێکی پاراستن\nنێچیرڤان یەکەم فاسید و بەدڕەوشتی بنەماڵەی بارزانی\nشێخ فستق ئاژاوە دەنێتەوە\nFriday, 10.29.2021, 14:58\nرەوشت یاسایەکە ناهێتە دیتنێ بەلێ ژیانا روژانەدا کاریگەری زور هەیە ، د رۆمانا تاوان و سزا دا نڤێسەرێ مەزنێ روسیا فیۆدۆر دۆستۆیەڤسکی نێرینەکا سەیر هەیو بو پێناسەیا رەوشتی ، فیۆدۆر دۆستۆیەڤسکی مروڤان دکەتە دوو جور : ناپولیونان و نورمالی ، مانا کەسانێن حەزێن خو ل سەر هەر پیروزی دبینن وەکو ناپولیونی و کەسانێن نورمال، قارەمانێ رومانا تاوان و سزا دا روسکولنیکوڤ دەمێ دخواست بیتە ناپولیون سزا دبیتە ئازارا ویژدانی .\nدۆستۆیەڤسکی د رۆمانا تاوان و سزا دا ناپولیونان رەخنە ناکەت چونکی ئەگەری تێکدەریان نابینیت کەسانێن وەکی ناپولیونان ، چونکی داکو کەسەک بیتە بەرپرسیار ژ کریارەکێ دڤیا ئەو کەسە هەلبژارتنێ بکەت ، ئەگەر قەدەرا ناپولیون دا بوونا ناپولیون هەبیت بێ مانایە رەخنەگرتن ، سروشتێ کەساتیا ناپولیونی دا حەزا دەسەلاتبوونێ هەبی، مێشکەکێ فراوان و رێڤەبەرەکێ سەرکەفتی بی ، ئەڤ حەزە سروشتێ ناپولیونی بی و کریار ل دویڤ ڤێ حەزێ دکر ، ئەڤ حەزە بەرزترە ژ باشی و خرابی ، ژبەر ڤی ئەگەری ناپولیون ناهێتە تاوانبارکرن .\nل رومانا تاوان و سزا دا تاوانبار روسکولنیکوڤە ، چونکی ل دویڤ سروشتێ خو کریار نەکریە ، ئەنجامێ هزرکرنێ دا روسکولنیکوڤ کەسانەك کوشتی یە و ئەڤە سروشتێ وی دا نینە ، مانا وێ چەندێ یە\nروسکولنیکوڤ تاوانبارە چونکی دژی سروشتێ خو راوەستایە ، فیۆدۆر دۆستۆیەڤسکی باسێ ئەو کەسانێ هاتی کوشتن ناکەت و باسێ زیانا کوشتنێ ناکەت رومانا تاوان و سزا دا ، باسێ زیانا مەزن دکەت تاوانبار روسکولنیکوڤی روحا خو کری ، ئەنجام دا روسکولنیکوڤ دچیتە زیندانا سیبیریا و ئازادی ژ دەست دەت .\nفەلسەفا فیۆدۆر دۆستۆیەڤسکی دا کەسانێن نورمال دخوازیت بیتە ناپولیون بەلێ چونکی ئەڤ حەزانە سروشتی کەسانێن نورمال دا نینە و تاوانباری بەرامبەر سروشتێ خو دکەت و تاوانبار دبیت ، ئەگەر کەسانەکی ویژدان هەبیت پرسیار د باشی و خرابی دا بکەت ئەڤە دبیتە مانا وێ چەندێ ئەو کەسە ناپولیون نینە و دچیتە بازنا رەوشتی دا و ژلایێ کەسانێن دی کڕیارێن وی دێ هێتە رەخنەگرتن د بازنەیا باشی و خرابی دا ، بەلێ پەیڤا باشی و خرابی بو ناپولیونان ناهێتە بکارئینان چونکی کەسانێن ژ جورێ ناپولیونان ئەو هەستە نینە پرسیارا باشی و خرابی بکەت چەوان کەسانێن دی کریارێن وان رەخنەکەت د بازنەیا باشی یان خرابی دا ؟ ئەڤە ڤەدگەریت بو پەیڤا عیسا مسیعی : ئەو کریارا تو بو خو نەخوازی بو کەسانێن دی نەخوازە .\nئەرشیفی (نێچیرڤان ز.)ی نووسەر\nداویا دیکتوریەتا فرانکوی\nچەوان شورەشا فەرەنسا دەستپێکر؟


خەندان ناوەڕۆکی یەکەمین کۆبونەوەی ئەنجومەنی گشتی سەرکردایەتی یەکێتی بڵاودەکاتەوە\n- 1/14/2020 1:30:00 PM 8168 جار خوێندراوەتەوە\nکۆبونەوەی ئەنجومەنی گشتی سەرکردایەتی یەکێتی لە سلێمانی کۆتاییهات و لیژنەیەكی باڵا بۆ هەمواركردنەوەی پەیڕەوی ناوخۆ پێكهات كە دەبێت لەماوەی دو هەفتەدا پەیڕەوەکە هەمورا بکاتەوە.\nلە كۆبونەوەی ئەمڕۆ لیژنەیەكی باڵا بۆ هەمواركردنەوەی پەیڕەوی ناوخۆ پێكهات\nمستەفا چاوڕەش، ئەندامی ئەنجومەنی سەركردایەتی گشتی کە وەک بەتەمەنترین ئەندام سەرۆکایەتی کۆبونەوەکەی کرد لە لێدوانێکی رۆژنامەوانیدا رایگەیاند، "لە كۆبونەوەی ئەمڕۆ لیژنەیەكی باڵا بۆ هەمواركردنەوەی پەیڕەوی ناوخۆ پێكهات، كە دەبێت لەماوەی دو هەفتەدا پەیڕەوەکە هەموار بکاتەوە و بخرێتەوە بەردەم ئەنجومەنی گشتی".\nئاماژەی بەوەشکرد، تاوەکو پەیڕەو پەسەند نەكرێت، سەركردایەتی ناتوانێت ئەركەكانی خۆی جێ بەجێ بكات.\nکۆبونەوەکەی ئەمڕۆی ئەنجومەنی گشتی سەركردایەتی یەكێتی نیشتمانی كوردستان یەكەمین كۆبونەوەی ئەو ئەنجومەنەیە\nمستەفا چاوڕەش باسی لەوەشکرد، دوای پەسەندکردنی پەیڕەوی ناوخۆ، ئەوکات هەیکەلەی یەکێتی دیاری دەکرێت و دەرگاوی خۆپاڵاوتن بۆ سەرۆک یان سکرتێری یەکێتی دەکرێتەوە.\nهاوکات ره‌هبه‌ری سه‌ید برایم، ئه‌ندامی ئه‌نجومه‌نی گشتی سه‌ركردایه‌تی یه‌كێتی به خه‌ندان-ی راگه‌یاند، "له‌كۆبونه‌وه‌ی ئه‌مڕۆماندا، لیژنه‌یه‌كی باڵا پێكهێندرا به‌مه‌به‌ستی هه‌مواركردنه‌وه‌ی په‌یڕه‌وی ناوخۆی یه‌كێتی، تا پۆسته‌كان یه‌كلاده‌كرێنه‌وه، مسته‌فا چاوڕه‌ش هه‌م وته‌بێژ و هه‌میش سه‌رۆكی كۆبونه‌وه‌ی ئه‌نجومه‌نی گشتی سه‌ركردایه‌تی یه‌كێتی ده‌بێت".\nیەكێتی 21ی كانونی یەكەمی 2019 كۆنگرەی چوارەمی حزبەكەی بە بەشداری زیاتر لە 1100 ئەندامی كۆنگرە گرێدا\nیەكێتی نیشتیمانی كوردستان 21ی كانونی یەكەمی 2019 كۆنگرەی چوارەمی حزبەكەی بە بەشداری زیاتر لە 1100 ئەندامی كۆنگرە گرێدا و تیایدا 121 كەس بۆ ئەندامێتی ئەنجومەنی گشتی سەركردایەتی یەكێتی هەڵبژێردران.\nهاوکات فەرید ئەسەسەرد، ئەنجامی ئەنجومەنی گشتی سەرکردایەتی لە لێدوانێکی رۆژنامەوانیدا رایگەیاند، "له‌كۆبونه‌وه‌كه‌دا رێنمایی رێگه‌خۆشكه‌ر ده‌ركرا بۆ ئه‌وه‌ی ئێمه بتوانین ده‌ست به‌كاری ئاسایی خۆمان بكه‌ین، چونكه یه‌كێك له‌و به‌ربه‌ستانه‌ی له‌ئارادان ئه‌وه‌یه له‌كۆنگره به‌هۆی كه‌می كاته‌وه، په‌یڕه‌وی ناوخۆ هه‌موارنه‌كرایه‌وه، به‌ڵكو ته‌نها په‌سه‌ندكراو هه‌مواركردنه‌وه‌كه‌ی ئاراسته‌ی ئه‌نجومه‌نی گشتی یه‌كێتی كرا.\nله‌ڕێگه‌ی ده‌نگدانه‌وه 20 كه‌س دیاریكراون، كه ده‌ست به‌هه‌مواركردنه‌وه‌ی په‌یڕه‌وی ناوخۆ بكه‌ین\nباسی لەوەشکرد، "له‌ڕێگه‌ی ده‌نگدانه‌وه 20 كه‌س دیاریكراون، كه ده‌ست به‌هه‌مواركردنه‌وه‌ی په‌یڕه‌وی ناوخۆ بكه‌ین، ره‌نگه به‌شێك له‌مادده‌كان دو بۆچون یان سێ بون هه‌بێت و له‌ناو كۆبونه‌وه‌ی ئه‌نجومه‌نی گشتی یه‌كلای بكه‌ینه‌وه".\nكۆنگره ده‌سه‌ڵاتی پێداوین كه پێداچونه‌وه‌ی گشتی به په‌یڕه‌وی ناوخۆی یه‌كێتی بكه‌ین\nئەسەسەرد رونیشیکردەوە، "كۆنگره ده‌سه‌ڵاتی پێداوین كه پێداچونه‌وه‌ی گشتی به په‌یڕه‌وی ناوخۆی یه‌كێتی بكه‌ین، ئه‌وه‌ی گرنگه گۆڕانكاریه‌كان له‌ناو په‌یڕه‌وه‌كه بچه‌سپێنین و دوای ئه‌وه‌ی سه‌رجه‌م مادده‌كانی په‌سه‌ند ده‌كرێن، بیخه‌ینه بواری جێبه‌جێكردنه‌وه، به‌نسبه‌ت كه‌سی یه‌كه‌م و جێگرانی، له‌ناو په‌یڕه‌وی ناوخۆی یه‌كلاده‌كرێته‌وه، یاخود ژماره‌یه‌ك بۆچون ده‌هێندرێت و به‌ده‌نگدان یه‌كلاده‌كرێته‌وه".\nسه‌باره‌ت به‌كۆبونه‌وه‌ی داهاتوشیان، فه‌رید ئه‌سه‌سه‌رد وتی، "چاوه‌ڕوان ده‌كرێت 25-26ی ئه‌م مانگه كۆبونه‌وه‌ی دوه‌م ئه‌نجامبدرێت".


پەیماننامەی میللی.. ئەو نەخشەی توركیا بۆ فرەوانخوازییەكانی پشتی پێ دەبەستێت\n:: PM:07:29:21/11/2020 \nلە 2019 لە چوارچێوەی پاساوهێنانەوە بۆ پێدانی رەگەزنامەی توركی بە زیاتر لە 76 هەزار پەناخوازی سووری لە توركیا، سلێمان سۆیلو، وەزیری ناوخۆی توركیا رای گەیاند كە 62%ی پەناخوازانی سووریا لە توركیا هاتوونەتە ناو سنوورەكانی خاكی پەیماننامەی میللی، كە هۆكارێكە شایستەی ئەوەیان دەكات ببنە تورك، ئەوەیش بوونی دیدێكی فەرمیی توركیا و گومانكار بۆ دداننەنانی توركیا بە سنوورەكانی توركیا كە لە چوارچێوەی پەیماننامەی لۆزان لە 1923 دیاری كراوە، كە كۆماری توركیای نوێی لەسەر بنەما دامەزرا و دانی پێدا نراوە.\nئەردۆغان: پێویستە عێراقی پەیماننامەی میللی بخوێنێتەوە بۆ ئەوەی مانای مووسڵ بۆ ئێمە تێبگات\nلە ماوەی ساڵانی دواییدا باسی پەیماننامەیە میللی "Misak-i Milli"، یان نیشتمانی، زیاتر لەناو سیاسەتوانانی تورك باس دەكرێت، زیاتر لای نەتەوەپەرستەكان، بەتایبەتی دوای 2016 ئەوكاتەی رەجەب تەیب ئەردۆغانی سەرۆكی توركیا بەئاشكرا ئاماژەی بۆ كرد، كاتێك لە 2016 كاتێك حكومەتی عێراق بەشداریكردنی توركیای لە پرۆسەی ئازادكردنەوەی مووسڵ لە داعش رەت كردەوە، ئەردۆغان چاوی بە موختارە توركەكان كەوت و وا وەڵامی حكوومەتی عێراقی دایەوە بەوەی پێویستە پەیماننامەی میللی بخوێننەوە بۆ ئەوەی مانای مووسڵ بۆ ئێمە تێبگەن، كاتێك مووسڵ هی ئێمە بوو، دوای ئەوە چەند رۆژنامەیەكی توركی نەخشەی پەیماننامەی میللیان بڵاو كردەوە، كە لەو رێگەوە توركیا بەشێكی زۆری سووریا و عێراق بۆخۆی دادەبڕێت، جیا لە ئەرمینیا و ئێران و جۆرجیا و یۆنان و بولگاریا، ئەوكات ناڕەزایەتییەكی گەورەی بەدوای خۆیدا هێنا.\nلە 2018 و هاوكات لەگەڵ ئامادەسازی بۆ ئۆپراسیۆنی سەربازیی "چڵە زەیتوون"ی توركیا لەدژی كوردی سووریا، ئەردۆغان لە كۆبوونەوەیەكی سەرۆكایەتی لە ئەنقەرە رای گەیاند، باكوری سووریا لە چوارچێوەی سنووری پەیماننامەی میللی بوو و رێگە بە دامەزراندنی قەوارەیەكی تیرۆریستی لەوێ نادەین، لە لێدوانێكی تردا دەڵێت، هەستیاری ئێمە لەبارەی سنووری پەیماننمانەی میللی لەیاد مەكەن، ئێستە سنوورەكانی ئەو شوێنانەن تیرۆر لە سووریا و باكوری عێراق لێیانن.\nپەیماننامەی میللی چییە؟\nلەگەڵ كۆتاهاتنی جەنگی جیهانی یەكەم و دۆڕاندنی سوپای عوسمانی بەرانبەر بە هێزی هاوپەیمانان لە زۆرینەی بەرەكانی جەنگ و واژووكردنی ئاگربەستی مۆدرۆس لە 30ی تشرینی یەكەمی 1918، دوای ئەوە لە 1919 هێزەكانی یۆنان چەند ناوچەیەكیان لە رۆژئاوای ئەنەدۆڵ كۆنترۆڵ كرد، مستەقا ئەتاتۆرك، فەرماندەی سەربازیی توركیا لە ئایاری 1919 دەست پێكردنی جەنگی ئازادكردنەوەی راگەیاند.\nلە كانوونی دووەمی 1920 ئەتاتۆرك فەرمانی سازكردنی كۆبوونەوەی پەرلەمانی عوسمانی كرد كە لە 28ی ئەو مانگە و دوایینجار كۆ بووەوە و كۆبوونەوەكە بە راگەیاندنی پەیماننامەی میللی كۆتایی هات، كە بریتی بووە لە بەڵگەنامەیەك سنووری نوێی توركیای دیاری كرد و جەنگی ئازادی بۆ سەپاندنی سنوورەكانی دەكەن.\nبەپێی پەیماننامەكە ئەو ناوچانەی زۆرینەیەكی توركییان تیادا دەژی بە نیشتمانی نەتەوەیی تورك دادەنرێت، بەوەیش پەیماننامەكە دانی بە لەدەستدانی ناوچە عەرەبییەكان لە هیلالی خەسیب دانا، جگە لە ناوچەكانی باكوری كە زۆرینەی دانیشتوانی عەرەب نەبوون و ئەوان كورد و سریان و توركمان بوون و ئەوكات وەك توركیا بانگەشەی ئەوەی دەكرد ئەوانە توركن، بۆیە وا لێك درایەوە كە توركیا ناوچەكانی باكوری سووریا و عێراق جیا دەكاتەوە، جیا لەوانەیش داوای ناوچەكانی تراقیای رۆژئاوا و دوورگەكانی دەریای ئیجە و دوورگەی قوبرس دەكات، ئەوپێیەی زۆرینەی دانیشتوانی بە توركی قسە دەكەن.\nئەوكات هاوپەیمانان پەیماننامەكەیان رەت كردەوە و وەك نكووڵیكردن لە دۆڕاندن لەقەڵەمیان دا، بۆیە لە هاوینی 1920 هێزەكانی یۆنان دەستیان بە هێرشكردن و پێشڕەویكردن بەرەو ئەنەدۆڵ كرد، هاوكات لە ئابی 1920 هاوپەیمانان واژووكردنی پەیماننامەی سیڤەریان بەسەر حكوومەتی عوسمانی سەپاند، كە سنووری دەوڵەتی پێشنیازكراوی توركیای لە رووبەرێكی كەمتر لە نیوەی رووبەری ئەنەدۆڵ دیاری كرد.\nئەتاتۆرك رەتی كردەوە دان بەو پەیماننامەیە بێنێت، تەنانەت رای گەیاند كە ددان بەو حكوومەتەی عوسمانیش دانانێ كە واژووی لەسەر كردووە و بە ناپاكی بۆ پەیماننامەی میللی تۆمەتباری كرد، ئەو حكوومەتێكی نوێی لە ئەنقەڕە دامەزراند و لە بەرەی رۆژئاوا رووبەڕووی هێزەكانی یۆنان بووەوە و جەنگی نێوانیان لە ئۆكتۆبەری 1922 بە سەركەوتنی سوپای توركیا كۆتایی هات و دوای ئەوە حكوومەتی توركیا دداننانی نێودەوڵەتی بەدەست هێنا و لە نۆڤێمبەری 1922 بانگهێشتی گفتوگۆی ئاشتی لە شاری لۆزان لە سویسرا كرا.\nلە یەكەم گەڕی گفتوگۆكان توركیا داوای دداننانی بە پەیماننامەی میللی كرد، بەڵام هاوپەیمانان رەتیان كردەوە، لە گەڕی دووەمی گفتوگۆكان لە نیسانی 1923 دەستی پێ كرد و لە تەمووزی 1923 رێككەوتننامەی لۆزان واژوو كرا و تەواوی خاكی ئەنەدۆڵ درایە توركیا، بەرانبەر بە دداننانی بە سنووری وڵاتانی سەربەخۆ لە ئیمپراتۆریەتی عوسمانی، لەوانەیش عێراق و سووریا بەو سنوورەی ئێستەیان، بۆیە پەیماننامەی میللی لەو دوو دەوڵەتە دانی پێدا نەنرا.\nلە ساڵانی دواییدا دەستوەردانی سەربازی توركیا لە باكوری سووریا و ئەنجامدانی چەند ئۆپراسیۆنێك بەناوی رووبەڕووبوونەوەی داعش و تیرۆر رووی دا، مەبەستی توركیا سەپاندنی ناوچەیەك بوو بۆخۆی بە درێژایی باكوری ئەو وڵاتە، ئەو دەستی كرد بە گۆڕینی دیمۆگرافی دژ بە كورد و سریان و بەستنەوەی ناوچەكانی باكور بە دەوڵەتی توركیا و دامەزراندنی چەند میلیشیایەكی سەر بەخۆی، هەموو ئەوانە بەمەبستی دامەزراندنی هەرێمێكی سەر بە توركیا و درێژكراوە بۆ دەسەڵاتی لە سووریا و لە چوارچێوەی سنووری پەیماننامەی میللی، ئەوەیش دوای تێپەڕبوونی نزیكەی 100 ساڵ بەسەر لەدەستدانی لە پەیماننامەی لۆزاندا، بەهەمانشێوەیش پێوەست بە عێراق كە تا ئێستەیش ژمارەیەك لە سەربازانی لە عێراقن.


دهوك: ژبەر بەفرێ لچیایی خوارن بۆ ئاژەلێن كیڤی دهێتە رەوانەكرن\nژبەر هاتنا پێلەكا بەفر بارینێ ل سنورێ پارێزگەها دهوكێ تایبەتێ دەڤەرێن چیایێ بوویە، ئەڤە ژی زەحمەت خوارن دەست ب ئاژەلێ كیڤی و چیایی كەڤیت لەورا هەوكا بەرفرەهـ خوارنێ بۆ وان ئامادە كریە.\nئاوێنە، وارهێل نێروەی: د. سلێمان تەمەر بەرپرسێ رێكخراوا كوردستان بۆ پاراستنا مافیێن ئاژەلێ ل دهۆكێ بۆ "ئاوێنە" دیاركر: ئەڤرۆ 16/1/2020 رێكخراوا كوردستان دگەل فەرمانگەها ژینگەها دهۆكێ ل چیایی گارە بۆ ئاژەلی كیڤی دەست ب هەوەكا بەلاڤكرنا چەندین جورێن خوارنێ و كەسكاتیێ كریە.\nدیاركر: "هەوەكا مەزن بەلاڤكرنا خارنێ ل چیایێ گارە و جهێن بەفر لێ هاتی دهێتە دەستپێكرن چونكو بەفرێ ل هندەك جه و دەڤەران گەلەك باریە وئەو ئاژەلی كیڤی و ئاژەلی بەرەلا ل وان دەڤەرێن چیایی دژین، دوو ترۆمبیلین پڕی خوارن و چەندین جۆرێن كەسكاتیی ژی هێنە بەلاڤكرن بۆ خوارنا ئاژەلی كیڤی ژبەركو دا برسی نەمینن وێ خارنێ بخۆن.\nناڤهاتی گوت ژی: ژبەر بەفرێ ئاژەل قەستا دەڤەرێن دەشتی دكەت و ئەگەر نێچیر نەبیت و پاراستنا ئاژەلی كیڤی بهێتە كرن دێ گەلەك باشتر بیت چونكو بوارێ گەشتیاری ژی دا گەلەك باشە دێ دەمێ گەشتیار قەستا جهەكێ بكەن ل وێ جهێ ئاژەلی ببینن ئەڤە ژی دی بیتە دەرگەهەك پتر گەشتیار بهێن".\nئەو ژی گوت: " گەش و هەوایێ دهوكێ زۆر گونجایە ئاژەلی كیڤی ل دەشت وچیایێن كوردستانێ بژیت كو ژینگەها كوردستانێ گەلەك گونجایە بۆ هەموو جۆرێن ئاژەلان".


کەجەکە: پێویستە بۆ ئازادی ڕێبەر ئاپۆ تێکۆشانمان فراوان بکەین – کوردی – RojNews.News\n18/04/2020 - 10:32:19 pm\nچوؤرشەممە, 1 أبر 2020 – 14:36 ڕۆژنیوز – ناوەندی هەواڵەکان\nهاوسەرۆکایەتی دەستەی بەڕێوەبەری کەجەکە، ٧١مین ساڵڕۆژی لەدایکبوونی عەبدوڵا ئۆجالان، ڕێبەری گەلی کورد ڕاگەیەنراوێکی بڵاوکردەوە.\nلە ڕاگەیەنراوەکەی کەجەکەدا ئاماژە بەوەکراوە، “ئێمە ٧١مین ساڵڕۆژی لەدایکبوونی ڕێبەر ئاپۆ لە گەلەکەمان و مرۆڤایەتی پیرۆز دەکەین، بۆ ڕێبەرمان کە هەموو ساتەکانی ژیانی بە گەلەکەی و مرۆڤایەتی بەخشی، هیوای ساڵی دورودرێژی تێکۆشان و ئازادی دەخوازین.”\nڕێبەر ئاپۆ ڕێبەری کورد و دیموکراسیی و مرۆڤایەتییە\nکەجەکە ئەوەی خستووەتەڕوو، “ڕێبەر ئاپۆ لە دایکێک لەدایکبوو، ئەو لەدایکبوونە لە هەمانکاتدا ژیانەوەی کلتور و مێژوویەکی فراوان و قوڵە، ئەوەی ڕێبەر ئاپۆ گەورە دەکات، قوڵی و فراوانی کلتور و مێژووی ئەو جۆگرافیایەیە کە تێیایدا لەدایکبووە و سەختی و زەحمەتی تێکۆشانەکەیەتی، تێکۆشانی ئازادیی کوردستان تێکۆشانێکی زۆر سەختی ئازادیە، لەم جوگرافیایە تێکۆشان لەدژی دوژمنی دیموکراسی و ئازادی، مانەوە لەسەر پێ و تێکۆشان لە لایەن ڕێبەرایەتییەوە گەورە و فراوان کراوە، ئەگەر ئەو کەسایەتیەی کە ئەم تێکۆشانە بەڕێوەدەبات لە جوگرافیایەکی فراوانی قوڵی کلتوریی و کۆمەڵایەتی و مێژووییدا بژی، بێگومان گەورەتر دەبێت، ڕێبەر ئاپۆ لە ئێستادا نەک تەنها ڕێبەری گەلی کوردە، بووەتە ڕێبەری دیموکراسی و ئازادی ڕۆژهەڵاتی ناوەڕاست و هەموو مرۆڤایەتی.\nڕێبەر ئاپۆ هەموو ژیانی پێشکەش بە ئازادی گەلەکەی کردووە، ڕێبەرایەتی تێکۆشانی ئازادی گەلی کورد لە هەموو لایەک ڕێگای بۆ پێشکەوتن و بەهێزبوون کردووەتەوە، بە قوڵبوونەوەی ئایدۆلۆژی و تیۆریی، هێڵی ژیانی دیموکراتی، ئازادی گەلانی ڕۆژهەڵاتی ناوەڕاست و مرۆڤایەتی خوڵقاندووە.\nلەدایکبوونی ڕێبەر ئاپۆ سەرلەنوێ ژیانەوەی ژنە\nهەبوونی ژیانی ڕێبەر ئاپۆ، هەبوونی یاسایی تێکۆشانی دیموکراسی و ئازادی گەلی کوردە، فێربوونی شێوەی ڕێبەرایەتی گەلێکە، هەبوونی سەرلەنوێ ژیانەوەی گەلێکە، بۆیە لەدایکبوونی ڕێبەر ئاپۆ بە واتای سەرلەنوێ ژیانەوەی گەلی کورد دێت.\nلەدایکبوونی ڕێبەر ئاپۆ بە واتای سەرلەنوێ ژیانەوەی ژن دێت کە کۆمەڵگای نیۆلۆتیکی خوڵقاند و کۆمەڵایەتیبوونی بەرەو پێشەوە برد و بەهای گەورەی بۆ مرۆڤایەتی بەدەستهێنا، رێبەر ئاپۆ بۆ ئەوەی ڕێز لەو خاکە بگرێت کە تێیایدا لەدایکبووە، بۆ ڕێزگرتن لەو ژنەی کە کۆمەڵایەتیبوونی خوڵقاندووە، بۆ ڕێزگرتن لە دایک ئەوەش کە وەک پاشماوەی خوداوەندەکان لەقەڵەمیداوە، هێڵ و ئایدۆلۆژی ئازادی ژنی خوڵقاند، لەبەرئەوەش زیاتر ژنان ڕۆژی لەدایکبوونی ڕێبەر ئاپۆ پیرۆز دەکەن.\nبەدەرکەوتنی کۆرۆنا گرنگی ڕێبەر ئاپۆ زیاتر دەرکەوت\nکەجەکە ڕاشیگەیاندووە، ئێمە کە ٧١مین ساڵیادی لەدایکبوونی ڕێبەر ئاپۆ پیرۆز دەکەین، گرنگی ئەو بۆ مرۆڤایەتی لەگەڵ دەرکەوتنی ڤایرۆسی کۆرۆنا زیاتر تێدەگەین، ڕێبەر ئاپۆ، کاپیتالیزم، ئەندوستریالیزم و مۆدێرنیتەکەی ئانالیز کرد، ڕەخنەی لێگرت، هێڵی جێگرەوەی خوڵقاند و بەمشێوەیە خزمەتێکی زۆری پێشکەش بە مرۆڤایەتی کرد، ڕێبەر ئاپۆ بە فراوانی ڕای خستە بەرچاو کە کارەساتی وەک ڤایرۆسی کۆرۆنا دروست دەبن، لەبەرئەوە پێویستە کاپیتالیزم، ئەندوسترالیزم و مۆدێرنیتە لەناو ببرێن، بە دەرکەوتنی ڤایرۆسی کۆرۆنا بینرا کە ڕێبەر ئاپۆ چ خزمەتێکی گەورەی پێشکەش بە مرۆڤایەتی کردووە، هەروەها ڕاشیگەیاند کە ئەو زانیاریانەی بۆ خزمەتی کاپیتالیزم کاردەکەن کارەساتی بەمشێوەیەیان هێناوە بەسەر مرۆڤایەتیدا و بەمشێوەیە مەترسیەکی زۆریان لەسەر مرۆڤایەتی دروست کردووە، زانیاریە کۆمەڵایەتیەکان، زانستی ژێر فەرمانی کاپیتالیزمدان، لەگەڵ ئەوەی ڕێگریان لە جەنگی جیهانی یەکەم و جەنگی جیهانی دووەم نەکرد، هەروەها ڕێگریان لە تاڵانکردنی سروشت و ئەندوسترایلیزمیشیان نەکرد و بۆ مرۆڤایەتی بوون بە کارەسات، بەوشێوەیە لە ڕاهیبی سومەرەکان خراپتربوون بە ڕاهیبی زانست.\nبانگەوازی بۆ گەورەکردنی تێکۆشان\nلە ٧١مین ساڵڕۆژی لەدایکبوونی ڕێبەر ئاپۆدا، بۆ ئەوەی بهێنینە بیرمان ڕێبەر ئاپۆ بۆ کورد، ژنان، گەلان و مرۆڤایەتی چ واتایەک دەبەخشێت، پێویستە بۆ ئازادی ڕێبەرێکی بەمشێوەیە تێکۆشانمان فراوانتر و گەورەتر بکەین، بۆیە بانگەوازیمان بۆ ژنان، گەنجان، گەلانی تورکیا، مرۆڤایەتی، ئەنتیکاپیتالیست و کۆمەڵگاپارێزانی دیموکرات کە دەیانەوێت لە کاپیتالیزمی تالانکەر ڕزگار ببن ئەوەیە کە بۆ ئازادی ڕێبەر ئاپۆ تێکۆشانێکی گەورە بەڕێوەببەن و لەسەر ئەو بناغەیە تێکۆشانی ئازاد و دیموکراسی مرۆڤایەتی بەرەوپێشەوە ببەن.\nبەم بۆنەیەوە، وەک سمبوڵی هەڵوێستی ئیکۆلۆژی ڕێبەرمان هەر کەس پێویستە ٤ی نیسان نەمامێک بڕوێنێت و هەڵوێستی خۆی لەدژی کاپیتالیزم پیشان بدات.\nئاسایش ۲۳ کەسی دەستگیرکرد کە بە قاچاغ لە ئێرانەوە خەڵکیان هێناوەتەوە


abdulrahman.mehabadi: دەرهاویشتەكانی مردنی رەفسەنجانی!\nرەفسەنجانی لە ماوەی شەڕی هەشت ساڵانی ئێران و عێراقدا بەكردەيی وەك جێگری خومەينی كاری دەكرد. ناوبراو يەكەم سەرۆكی پەرلەمان و چوارەم سەرۆكی رژێمی مەلاكان بوو لە نێوان ساڵانی 1989 تا 1997. رەفسەنجانی كاتێ سەرۆكی مەجليس بوو بە هۆی ئەوەی كەسێكی زۆر نزيك بوو لە خومەينی، لە يەكلايی كردنەوەی كێشەكاندا دەوری بڕياردەرانەی هەبوو. هەر رەفسەنجانی بوو كە لە ساڵی 1980 بۆ ماوەی هەشت ساڵ عەلی خامنەئی خستە سەر كورسيی سەرۆكايەتی كۆمار و هەر ئەويش بوو دوای مردنی خومەينی خامنەئی دەستنيشان كرد كە جێگرەوەی خومەینی بێت.\nرەفسەنجانی تا ئەو كاتەی مرد بەردەوام يەكێك بووە لە كۆڵەكە هەرە گرينگەكانی رژێمی ويلايەتی فەقيهی ئەگەرچی دوای مردنی خومەينی وردە وردە لە لايەن باڵی خامنەئيەوە خرايە پەڕاوێزەوە و دوور خرايەوە لە پۆستە حكوميەكان.\nيەكێكيتر لە دەورە هەرە گرينگەكانی رەفسەنجانی كە بە خێرايی ببووە يەكێك لە گەورە دەوڵەمەندانی ئێرانی ئەوە بوو كە هەر لە سەرەتای هاتنە سەر كاری رژێمەوە، بەردەوام باوەڕی هەبوو بە توندوتيژی و داپڵۆسينی نەياران. وەك نموونە:\nدوای كوشتاری خوێناويی خۆپيشاندانی (500)هەزار كەسەی خەڵكی شاری تاران لە رۆژی 20ی حوزێرانی 1981 كە لەسەر فەرمانی خومەينی كرا و بووە هۆی شەهیدبوونی ژمارێکی زۆر، رەفسەنجانی بوو كە وتی: ئەندامانی موجاهيدينی خەلق دەبێ بكوژرێن يا لە سێدارە بدرێن ياخود دەستی و قاچيان بقرتێندرێت و لە خەڵك دوور بخرێنەوە. هەروەها وتبووشی كە ئەگەر ئێمە لە رۆژانی سەرەتادا و دوای راپەڕينەكەی 1979 دووسەد كەس لە موجاهيدينمان لە سێدارە بدابا، موجاهيدين ئەوندە بەهێز نەدەبوون و پەرەيان نەدەسەند (رۆژنامەی ئيتڵاعات 3ی ئۆكتۆبەری 1981).\nرەفسەنجانی يەكێ بوو لەو كەسانەی بۆ كێشە ناوخۆييەكانيش باوەڕی بە سەركوتكردن و كوشتاری لايەنی بەرانبەر بوو. رەفسەنجانی لە بيرەورييەكانيدا نووسيويەتی نەياری گفتوگۆكردنەكانی حكومەت بووە لەگەڵ شاندی نوێنەرايەتی خەڵكی كوردستان لە ساڵی 1980، كە هاوكات بوو لەگەڵ دەركردنی فەتواكەی خومەينی بۆ قەتڵوعامكردنی كورد كە هەڵبەت فەتواكەش شوێن پەنجەی رەفسەنجامی پێوە ديار بوو. هەر لەم راستەوە بوو كە لە سەردەمی سەرۆكايەتی رەفسەنجانی دا، سكرتێرانی حيزبی ديموكراتی كوردستانی ئێران: د.عەبدولڕەحمان قاسملو و دواتريش د.سادق شەڕەفكەندی لە لايەن تيمە تيرۆريستييەكانی رژێمەوە لەسەر مێزی گفتوگۆ لەگەڵ حكومەتی ئێران لە وڵاتانی ئەوروپی تيرۆر كران و دادگای ئاڵمان بە دەركردنی بڕيارێك تايبەت بە دۆسێيەی ميكۆنوس، رەفسەنجانی و خامنەئی وەك تاوانبار راگەياند كە بڕياری ئەنجامدانی ئەم تيرۆرەيان دەرکردووە. لەگەڵ ئەوانەشدا، دەبێ ئاماژە بدرێت بە تيرۆری سەدان كوردی ئێرانی لە كوردستانی عێراق و هەروەها ئەنجامدانی 150 كردەی تيرۆريستيی رژێمی ئێران لە شوێنە جياجياكانی عێراقدا دژ بە رێكخراوی موجاهيدينی خەلق.\nهەر لەو سەردەمەدا، ئيعدامكردن و تيرۆركردنێكی زۆر چ لە ناوخۆی ئێران (وەك نموونە تيرۆری د.كازم سامی، داريوش فروهەر و هاوسەری و ...)و چ لە دەرەوەی ئێران (وەك تيرۆری محەمەدحسێن نەقدی لە ئيتاليا، پرۆفيسۆر كازم رەجەوی لە سويسڕا، زەهرا رەجەبی لە توركيا، شاهپور بەختيار لە پاريس و ...) ئەنجام درا كە لەلايەن تيمی تيرۆری حكومەتەوە ئەنجام دەدران. بڕياری ژينوسايدی نەيارانی رژێم كە لە لايەن خومەينيەوە دەرچووبوو لە سەردەمی سەرۆكايەتيی رەفسەنجانی دا گەيشتە لووتكەی خۆی. رژێم كە توانيبووی سەركوتكردن و داپڵۆسين بەسەر كۆمەڵدا فەڕز بكات ئێستا بە نياز بوو كە هەنگاوی هەرە گەورە و گرينگ بنێت بۆ كوشتاری نەياران. بۆ ئەم مەبەستە ئەو فەتوايەی لە ساڵی 1988 لە لايەن خومەينەوە بۆ قەتڵوعامكردنی موجاهيدينی خەلق دەرچووبوو لە لايەن رەفسەنجانيەوە خرايە بواری جێبەجێ كردنەوە و زیاتر لە (30)هەزار زیندانیی سیاسی لە ماوەی دوو مانگ دا قەتڵوعام کران. رەفسەنجانی بەوەش رازی نەبوو و دەوری گێڕا بۆ لادانی حسێنعەلی مونتەزيری (جێگرەوەی خومەينی) كە بەرانبەر بەو قەتڵوعامكردنە هەڵوێستی نيشان دا و دەنگی ناڕەزايەتی هەڵبڕی.\nدەورێكيتری هەرە گرينگی رەفسەنجانی ئەوە بوو كە دوای شكستهێنانی خومەينی لە شەڕی هەشت ساڵان بەرانبەر بە عێراق، لە هەنگاوێكی ستراتيژييانەداو بە مەبەستی لەسەر پێ هێشتنەوەی رژێم، پێشنياری ئەوەی كرد بە خومەينی كە دەست بكرێت بە بەرهەمهێنانی بۆمبای ئەتۆم و دواتر دەستی پێكرا. ئەوە بوو پرۆژەی ناڕەوای بەرهەمێنانی بۆمبای ئەتۆم بەشێكی هەرە بەرچاوی بودجەی وڵاتی بۆ دەرخان كرا و هەژاری و نەداری خەڵك و كێشە ئابوورييەكانی وڵاتی چەند هێندە قووڵتر كردەوە.\nلە كارنامەی رەفسەنجانی دا هەروەها ئەوە جێی ئاماژەپێدانە كە بێجگە لە كردەگەلێكی بەربڵاوی تيرۆريستی لە دەرەوەی سنوورەكانی ئێران، دوو جاريش هێزەكانی حكومەت سنووری نێودەوڵەتييان بەزاند و هێرشيان كردە سەر لايەنانی ئۆپۆزيسيۆنی ئێرانی لە ناو خاكی عێراق، يەكێكيان لە مانگی ئازاری 1991 بۆ سەر ئەڕتەشی ئازاديبەخشی ميللی لە ناوچەی گەرميان (جەلەولا) و ئەويتريشيان لە ساڵی 1997 بۆ سەر بارەگای ناوەنديی حيزبی ديموكراتی كوردستانی ئێران لە شاری كۆيە.\nدوای كۆتاييهاتنی خولی هەشت ساڵەی سەرۆكايەتی رەفسەنجانی لە ساڵی 1998 دەوری چالاكانەی رەفسەنجانی چووە ئاستێكيتر كە لە هەموو روويەكەوە مەترسيدارتر بوو لە چاو رابردووی. ئەم قۆناغە كە تێكەڵاوەی شەڕی دەسەڵاتی بێ كۆتايی نێوان رەفسەنجانی و خامنەئی بوو، زيان و زەرەری زياتری خستە سەر خەڵك و ئۆپۆزيسيۆنی ئێران. چون رەفسەنجانی لە ژێر پۆششی درۆزنانەی مۆدێرە و دژايەتيكردنی ويلايەتی فەقيهيدا كاری دەكرد بۆ درێژكردنەوەی تەمەنی ئەم رژێمە كە لە راستيدا هۆكاری بنەڕەتيی شەڕ و تێكهەڵچوونەكانی ئەم ”دوانە دژ بە يەك و جيانەكراوەيە” ئەوە بوو كە رەفسەنجانی حازر نەبوو هەژمۆنی ويلايەتی فەقيهی خامنەئی قبووڵ بكات. لە كاتێكدا هەر دووكيان بە تەواوی هاوڕا بوون لەسەر پاراستنی حكومەت و سەركوتكردنی و كوشتاری نەياران و بەتاڵانبردنی داراييەكانی گەلی ئێران.\nراستييەكی هەرە گرينگی ئەم شەڕی دەسەڵاتە ئەوە بوو كە نەدەكرا ئەم دوانە لێك جيا ببنەوە. چون سەرباری هەبوونی ناكۆكی لە نێوانياندا، هەر دوو لا بەشدار بوون لە هەموو تاوانەكانی ئەم رژێمە. هەر بۆيە شەڕی نێوانيان لە ناو بازنەی پاراستنی رژێم دەرنەدەچوو. هەر لەم راستەوە بوو كە خامنەئی لە هەڵبژاردنەكانی خولی پێشوو واتا لە ساڵی 2013 توانی بە رێگەی ئەنجوومەنی پاسەوانان (شورای نگهبان)ەوە كە لە ژێر ركێفی خۆی دا بوو، سەڵاحييەتی رەفسەنجانی رەت بكاتەوە و رێگری بكات لەوەی رەفسەنجانی بتوانێ خۆی كانديد بكات. هەربۆيە ناچار بوو لە ترسی سەرهەڵدانی راپەڕينی گەل، حەسەن روحانیی نزيك لە رەفسەنجانی قبووڵ بكات وەك سەرۆك كۆمار. بەمجۆرە رەفسەنجانی بە فەرمی و سەر لە نوێ وەك ”كەسی دووەم”ی حكومەت مايەوە و لە پۆستی سەرۆكی ”كۆڕی دەستنيشانكردنی بەرژەوەندييەكانی رژێم” دەستی بە كار كردەوە و بۆ هێشتنەوەی ئەم رژێمە دەوری خۆی گێڕا.\nبە مردنی رەفسەنجانی، ويترينی مۆدێرەنومايی و ئيسڵاحاتی رژێم داڕما و سازشتكارانی رۆژئاوايی يەكێك لە كەسە خۆشەويست و خوازراوەكانی خۆيان لە دەست دا. بە واتايەكيتر، يەكەم مەسجی مردنی رەفسەنجانی ئەوەيە كە هاوسەنگی ئەم رژێمە، چ لە ناوەوە و چ لە دەرەوەيدا لە دەست چووە و تەواوەتی رژێم لە رووخان نزيك بووەتەوە. بە تايبەت ئەو گۆڕانكارييانەی لە ساڵی رابردوو (2016) رووی داوە، زەنگی خەتەری گۆڕينی ئەم رژێمەی خستۆتە روو و هەر ئەوەشە كە خامنەئی و رژێمەكەی بە تەواوی تۆقاندووە. تۆقان لە گەردەلوولی راپەڕينی جەماوەر و ئامادەيی زۆر زياتر لە جارانی ئۆپۆزيسيۆنی رووخێنەری رژێم و ئالترناتيڤی ديموكراتی.\nPosted by Abdulrahman.G.Mehabadi عەبدولڕەحمان گەورکی at 2:22 AM


سەلاح زانا: پێویستە چی بکەین بۆ تێپەڕاندنی ئەم دۆخە؟ – WTARIKURD\nئاشکرایە کە دۆخێکی زۆر خراپ و بێ ئومێدیەکی زۆر قووڵ سەپێنراوە بەسەر هاوڵاتیانی هەرێمدا. ناکرێ ئەم هەلومەرجە زیاتر لەمە دڕێژە بکێشێ. بۆیە ئەرکی هەموو لایەکە، بە تایبەتی هی بیرمەند و رۆشنبیران و ئەوانەی کە خاوەن تایبەتمەندیەکانی رێبەرایەتین، کە بەرپرسیاریەتی تێپەڕاندنی ئەم دۆخە دژوارەی وڵات بگرنە ئەستۆ.\nبە بۆچوونی من پێویستە لە ئێستادا یەکێک لەم دوو رێگایانەی خوارەوە پیادە بکرێن بۆ بەگژا چوونەوەی هەڕەشە و مەترسیەکانی سەر دۆخی هەرێم:\n1- بۆ ئەوەی ( بزوتنەوەی گۆڕان ) جارێکی تر ببێتەوە جێگەی ئومێدی هاوڵاتیان، پێویستە چاکسازی بنەڕەتی لەنێو بزوتنەوەکەدا ئەنجام بدرێ. ئەمەش هەم ئەرکی کادیر و ئەندامانی گۆڕانە، هەمیش پێویستە لە لایەن خەڵکی خەمخۆرەوە پشتیوانی لەم پڕۆژەیە بکرێ. گەورەترین هەڵە و کەموکوڕیەکانی بزوتنەوەکە کە پێویستە هەوڵی چارەسەر کردنیان بدرێ، نەبوونی بەرنامە و تێڕوانینێکی سیاسی سەردەمیانەیە بۆ مامەڵە کردنێکی دروست لەگەڵ رووداو و پێشهاتە سیاسیەکاندا. وە پیادە نەکردنی بنەماکانی دیموکراسیە بۆ رێکخستنی ململانێیەکانی دەستەڵات، بە تایبەتی لە ئۆڕگانەکانی سەرەوەدا. وە چارەسەرنەکردنی کێشەی خاوەنداریەتی مومتەلەکاتی گۆڕانە، بە شێوەیەک کە جێگەی رەزامەندی هەموو لایەک بێ.\n2- دامەزراندنی رێکخراوێکی سیاسی تازە. کە خاوەنی فکرە و بەرنامەیەکی سیاسی پێشکەوتوو بێ و بایەخێکی زۆر بە پەروەردە و پێگەیاندنی کادیران بدات لە رووی چۆنیایەتیەوە. وە بڕوایەکی زۆری بە چەسپاندنی پرنسیپەکانی دیموکراسی هەبێ، هەم لەنێو ئۆڕگانەکانی رێکخستندا، هەمیش بۆ رێکخستنەوەی سیستەمی سیاسی هەرێم. وە ئامانجی سەرەکیشی بریتی بێ لە هێنانە دی گۆڕانکاریەکی بنەڕەتی لە سیستەمی بەڕێوەبردنی وڵاتدا.\nلە ئەگەری پەیڕەوکردنی هەر یەکێک لەم دوو رێگایانەی سەرەوە، پێویستە هێنانەدی چەندین ئامانجی گەورە لەبەر چاو بگیرێ. هەموومان دەزانین کە کەسیەتی تاکی کورد دووچاری داروخانێکی ترسناک بووە، پێویستە بنیات نانەوەی تاکی کورد لە رووی ئاکاری و هەستی بەرپرسیاریەتیەوە بکرێتە ئەرکێکی گەورەی نیشتیمانی.گەورەترین مەترسی لەسەر ئارامی و پرۆسەی دیموکراسی لە وڵاتدا، بوونی دیاردەی میلیشیاییە. بۆیە پێویستە بە شێوەیەکی بوێرانە خەبات بکرێ لە پێناو بە نیشتیمانی کردنی هێزی پێشمەرگە و دەزگاکانی ئاسایش و هەواڵگری. وە یەکێک لە گەورەترین هۆکارەکانی تەشەنەکردنی گەندەڵی و نایەکسانی لە هەرێمدا، دەگەڕێتەوە بۆ سەروەر نەبوونی یاسا. بۆیە پێویستە سەربەخۆیی دادگاکان و سەپاندنی یاسا بە شێوەیەکی یەکسان بکرێتە ئامانجێكی ستراتیجی.\nلە پێناو سەرخستنی پرۆسەی چاکسازی لە سیستەمی فەرمانڕەوایەتیدا، پێویستە هەوڵی جێبەجێکردنی پڕۆژەی نیشتیمانسازی بدرێ لە سەرجەم دامەزراوە حکومی و ناحکومیەکاندا. وە پێویستە لە گشت رەفتار و چالاکیەکی سیاسیدا، مافە دیموکراسی و مرۆییەکانی هاوڵاتیان بکرێ بە هێڵی سور و سازشیان لەسەر نەکرێ.\nدەبێ هەمیشە جەخت بکرێتەوە لەسەر بەردەوامی شێوازی خەباتی مەدەنیانە و کۆڵ نەدان و بەرگەگرتنی گشت جۆرەکانی فشار، لە پێناو هێنانەدی ئامانجە سیاسی و دیموکراسیەکان. وە پێویستە سوور بوونی تەواو هەبێ لەسەر بەشداری نەکردن لە هیچ پرۆسەیەکی هەڵبژاردن، بەبێ گەرەنتیکردنی بەڕێوەچوونێکی دادوەرانە و دوور لە ساختەکاری و دەست تێخستنی هێزە سیاسیەکان، وە دەستەبەرکردنی دڵنیایی لە پرسی دەستاو دەستکردنی دەستەڵاتدا.


بەوێنە.. ھەنگەوانانی باتمان چاوەڕێ دەكەن بەرھەمی ئەمساڵیان زیاد بكات\n20/04/2022 ژمارەی بینراو 96\nھەنگەوانانی پارێزگای باتمان لە باكووری كوردستان، لە كاتێكدا ئامادەكاری دەكەن بۆ بردنی ھەنگەكانیان بۆ كوێستانەكان، چاوەڕێ دەكەن بەھۆی باران بارینی زۆر و ئاسایی بوونەوەی پلەكانی گەرماوە بەپێی وەرزەكان، ئەمساڵ بەرھەمێكی باشیان ھەبێت.\nھەنگەوانانی باتمان بەردەوامن لە بردنی پوورە ھەنگەكانیان بۆ بەرزاییەكانی ھەریەك لە شارۆچكەكانی كۆزڵوك، گەرجوش و حەسەنكێف.\nمەھمەت ئایدن بەڕێوەبەری گشتیی كشتوكاڵ و دارستانی باتمان، رایگەیاندوو بەھۆی دەوڵەمەندیی باتمان بە گژوگیای جۆراوجۆر، بۆ ھەنگەوانی زۆر گونجاوە.\nناوبراو باسی لەوەشكرد كە ناوی ٥٧٩ كەس لەو پارێزگایە وەك ھەنگەوان تۆماركراوە و ساڵی رابردوو بەبڕی یەك ملیۆن لیرە ھاوكاری ٤٥٤ ھەنگەوانیان كردووە، وتیشی:" ساڵی پار بەھۆی وشكەساڵییەوە ٣٥٦ تۆن ھەنگوین بەرھەم ھێندرا، بەڵام ئەمساڵ بەھۆی باران بارینی زۆر و ئاساییبوونەوەی پلەكانی گەرماوە بەپێی وەرزەكان، چاوەڕێ دەكەین بەرھەمی ھەنگوین نزیكەی ٥٠٠ تۆن بێت".\nبارش دۆیار، كە ماوەی ١٠ ساڵە ھەنگەوانە لە باتمان، ئاماژەی بەوەكرد كە ساڵی رابردوو بەھۆی وشكەساڵییەوە بەرھەمی ھەنگوین كەمی كردبوو، وتی: "بەھۆی باران بارینی كەم و گەرمبوونی لەناكاوی كەشوھەوا، ھەنگەكان نەیانتوانی گەشە بە خۆیان و پوورەكانیان بدەن، ھەرچەند ئەوانمان بردە كوێستانەكان، بەڵام چونكە درەنگ بردمانن بۆ كوێستان بەرھەمیان بە بەراورد لەگەڵ ساڵانی پێشوو زۆر كەمبوو.\nبەڵام تەواوی ھەنگەوانانی باتمان وای بۆ دەچن كە بەرھەمی ھەنگوینی ئەمساڵ باش بێت.


3- زۆرێك له هاوسه‌ره‌كان پێیان وایه كه دوگیانبون له كاتی سوڕی مانگانه‌دا رونادات، له كاتێكدا ئه‌و بۆچونه‌ش هه‌ڵه‌یه‌و هه‌ندێك كات زینده‌وه‌ره‌كان له نێو كۆئه‌ندامی زاوزێی ژناندا ده‌مێننه‌وه تا كاتی پێگه‌یاندنی هێلكه.\n4- زۆرێك له هاوسه‌ره‌كان پێیان وایه كه ماده وزه به‌خشه‌كان كاریگه‌ریان نییه بۆ سه‌ر حه‌بی رێگری منداڵبون، له كاتێكدا ئه‌و ماددانه كاریگه‌ری ئه‌و حه‌به ناهێڵن.\n5- به‌شێك له پیاوان پێیان وایه كه ده‌ردانی سپێرم له ده‌ره‌وه‌ی كۆئه‌ندامی زاوزێ ده‌بێته هۆی منداڵنه‌بون، به كاتێكدا به‌شێك له سپێرمه‌كان ده‌توانن بگانه هێلكه‌دان و منداڵ دروستببێت.\n2016-09-02 |18241 جار خوێندراوەتەوە|


نێچیرڤان بارزانی: دەبێت کێشەکانی هەرێم و بەغدا چارەسەربکرێن\nسێ شه‌ممه, تشرینی یه‌كه‌م 26\nHome›هەواڵ›کوردستان›نێچیرڤان بارزانی: دەبێت کێشەکانی هەرێم و بەغدا چارەسەربکرێن\nدوای ئەوەی ئەمڕۆ دووشەممە سەرۆکوەزیرانی عێراق داوای چارەسەری کێشەکانی نێوان هەرێم و بەغدای کرد، نێچیرڤان بارزانی پشتیوانی خۆی بۆ ئەو پەیامە نیشاندا.\nسەرۆکی هەرێم لە تویتێکدا رایگەیاند: پشتیوانی لەپەیامەکەی مستەفا کازمی، سەرۆک وەزیرانی عێراق دەکەین بۆ دەستپێکردنی گفتوگۆیەکی نیشتیمانی لەنێوان لایەنە عێراقییەکان و بەڕێوەچونی گفتوگۆیەکی راستەقینە بۆ گەیشتنە رێککەوتن و چارەسەرکردنی کێشەکان.\nئاماژەی بەوەشكرد: لەو گفتوگۆ نیشتیمانییەدا چارەسەری بنەڕەتی و کۆتایی بۆ کێشەکانی نێوان هەرێمی کوردستان و حکومەتی فیدڕاڵی بخرێتەڕو کە گونجاو بن لەگەڵ دەستور.\nئەمڕۆ مستەفا کازمی، سەرۆک وەزیرانی عێراق لەپەیامێکی ڤیدیۆییدا ئاماژەی بەوەشکرد، لەئێستادا عێراق لەبەردەم دەرفەتێکی راستەقینەدایە بۆ بەدەستهێنانەوەی رۆڵی مێژویی لەجیهان و ناوچەکەدا و سەرەڕای ئەو ئاستەنگیانەش کەدێتە بەردەمیان، بەڵام حکومەت پابەندە بە بەدیهێنانی ئاسایش، ئاشتی، ئاوەدانکردنەوە و گەشەسەندن و لەو پێناوەشدا داوای گفتوگۆیەکی نیشتیمانی دەکەن بەبەشداری سەرجەم لایەنەکان بۆ دوبارە بونیاتنانەوەی متمانە بە دەوڵەت و سیستەمی دیموکراسی.\n“دەبێت ئەمريکا لە مەسەلەی پەکەکەدا ئاسايشی تورکيا رەچاوبکات”\nپێنجشەممە سێ مووچەی ليوا هاوبەشەکانی پێشمەرگە دابەشدەکرێت\nسبەينێ مووچەی وەزارەتێک دابەشدەکرێت\nهەواڵگری ئەمریکا چەند زانیارییەکی شاراوە لەبارەی سەرهەڵدانی کۆرۆنا ئاشکرادەکات\nگرنگترین مانشێتی ئەمڕۆ سێشەممە 4/8/2020ی رۆژنامە وەرزشییەکانی ئیسپانیا\nبڕیارى كردنه‌وه‌ى مه‌رزى ته‌وێڵه ده‌رچوو\nئەردۆغان لە دەرکردنی باڵیۆزی وڵاتانی رۆژئاوا پاشگەزبووەوە\nيۆنان 149 کۆچبەری سنوورداش کردەوە\nئەرشیف مانگێک دیاری بکه تشرینی یه‌كه‌م 2021 (247) ئه‌یلول 2021 (336) ئاب 2021 (388) ته‌مموز 2021 (436) حوزه‌یران 2021 (502) ئایار 2021 (487) نیسان 2021 (405) ئازار 2021 (455) شوبات 2021 (470) كانونی دووه‌م 2021 (668) كانونی یه‌كه‌م 2020 (885) تشرینی دووه‌م 2020 (897) تشرینی یه‌كه‌م 2020 (1039) ئه‌یلول 2020 (1024) ئاب 2020 (1039) ته‌مموز 2020 (1075) حوزه‌یران 2020 (1120) ئایار 2020 (1077) نیسان 2020 (79)\nبۆ هاوتاكردنی مووچەی كەسوكاری شەهیدانی هەرێم لەگەڵ عێراق، شاندێكی پەرلەمان دەچنە بەغدا\nلە 16مانگ تووشی 8 پێکان بووە\nگرنگترین مانشێتی ئەمڕۆ چوارشەممە 26/8/2020ی رۆژنامە وەرزشییەکانی ئیسپانیا\nزانیارییەک دزە دەکات لەسەر کۆبوونەوە نهێنییەکەی کازمی و سەرۆکی هەواڵگری پاسدارانی ئێران\nیەکێتیی ئەوروپا بەنیازە کۆمەڵێک سزا بەسەر تورکیادا بسەپێنێت و فەڕەنساش هێڵی سوور بۆ ئەنقەرە دادەنێت


بەرهەم سالح و نێچیرڤان بارزانی دەربارەی ڕەوشا عێراقێ و هەرێمێ جڤیان – Malame\nبەرهەم سالح و نێچیرڤان بارزانی دەربارەی ڕەوشا عێراقێ و هەرێمێ جڤیان\n157 به‌رى ده‌مه‌كێ كێم\nسەرۆکاتیا هەرێما کوردستانێ ڕاگەهاند، ئەڤرۆ د جڤینا بەرهەم سالح و نێچیرڤان بارزانی دا ل سلێمانیێ ڕەوشا سیاسی و پێنگاڤێن پشتی پێکئینانا حکومەتا عێراقێ و پێدڤیا چارەسەرکرنا کریزان هاتنە گۆتۆبێژکرن.\nئەڤرۆ دووشەمبیێ سەرۆکاتیا هەرێما کوردستانێ د ڕاگەهاندنەکێ دا دازانین، “بەرهەم سالح سەرۆک کۆمارێ عێراقێ و نێچیرڤان بارزانی سەرۆکێ هەرێما کوردستانێ دەربارەی ڕەوشا عێراقێ و هەرێما کوردستانێ جڤیان و تێدا ڕەوشا سیاسی و پێنگاڤێن پشتی پێکئینانا حکومەتا عێراقێ و پێدڤیا چارەسەرکرنا کریزان گۆتۆبێژکرن”.\nئاماژە ب وێ یەکێ ژی کریە، د هەڤدیتنێ دا بەحسا پێشهاتێن سیاسیێن عێراقێ هاتیە کرن و هەردووئالیان تەکەزی ژ پێدڤیا چارەسەرکرنا کریزان و ناکۆکیان کریە، ب ئاراستەیا ئینانە پێشا ئارامی و ئاڤەدانیێ د ژیان و دەبارا وەلاتیێن تەڤاهیا دەڤەران ب هەرێمێ ژی ڤە.\nڕاگەهاندیە ژی، بەحسا پێکئینانا حکومەتا نوویا عێراقێ ب سەرۆکاتیا کازمی و تەکەزی ژ پشتەڤانی و هەڤبەندیا دگەل حکومەتا فیدرالی دا کرنە ژ پێخەمەت دەربازکرنا کریزان و باشکرنا دەبار و ساخلەمیا وەلاتیان، تێکشکاندنا تیرۆرێ و ئارامیا ئەولەهیێ ل هەموو دەڤەرێن عێڕاقێ، ب تایبەت یەکئالیکرنا پرسا بودجە و مووچەیێ فەرمانبەران.\nهەروەسا بەحسا پێدڤیا یەکڕێزی و کێمکرنا ئالۆزیان ل عێراقێ کرنە ب ئاوایەکێ کو هەموو هێز و شیانان بۆ دەستەبەرکرنا ئارامی و دەبارا خەلکی و ئەنجامدانا چاکسازیا بنەڕەتی تەرخان بکەن و ل جهێ هەڤڕکیێن تەسک، لگۆری دەستوری خزمەتا خەلکی و داخوازیێن وان بکەن.\nد داویێ دا ژی، هەردوو ئالیان تەکەزی ژ یەکڕێزی و تەبایێ د هەرێمێ دا کریە، ب ئاوایەکێ هەموو ئالی دوور ژ ئالۆزیان، شیانێن خۆ بۆ چوون لدیڤ داخوازیا پێدڤیێن وەلاتیان و دابینکرنا دەبارا وان و ئارامیا سیاسی و ئەولەهیێ تەرخان بکەن.


📅 01-01-1997 ڕاکەوت و ڕووداو\n📅 کاتوو تۆمارکەردەی Jan 21 2017 5:26PM\n👁 ئی بابەتە 4,380 جارێ وینیان\n... [ زیاتەر... 👁] ✖ ✖ ✖ 0 2 ✖ 56% ✍ هـ.ب. 21-1-2017 17:26:32\n📅 04-11-2019 ڕاکەوت و ڕووداو\n👁 ئی بابەتە 2,135 جارێ وینیان\nباکووری کوردستان - پۆلیسی تورک، نیلوفەر ئەلیک یڵم [ زیاتەر... 👁] ✖ ✖ 18 11 ✔ 99% ✍ هـ.ب. 1-10-2019 9:05:46


واژو بۆ بە هەرێم بوونی بەسرە دەست پێدەکاته‌وه\n2019-02-05 [02:23 AM]\nھاوینی ساڵی رابردوو لە بەسرە بەھۆی نەبوونی خزمەتگوزارییە سەرەتاییەکان خۆپیشاندانێکی جەماوەری لەم شارە دەستی پێکرد، دواتر حکوومەتی عێراق بەسەرۆکایەتی سەرۆک وەزیرانی پێشوو حەیدەر عەبادی چەند بریارێکی دەرکرد لەبەرژەوەندی دانیشتوانەکەی، بەڵام سەرجەم ئەو چارەسەرانەی حکومەتی فیدراڵی پیادەی کردوون، کاتی بوون.\nچالاکوانان و سەرپەرشتیارانی خۆپیشاندانەکانی ساڵی رابردووی بەسرە، پرسی بە ھەرێم بوونی پارێزگاکەیان دەورژوێننەوە و لە رێگەی ئەنجومەنی خۆجێی و حکومەتی فیدراڵییەوە کار لەسەر دۆسیەکە دەکەن.\nئاماژەی بەوەکرد؛ جارێکی دیکە چالاکی سیاسی و جەماوەریی دەستپێدەکەنەوە بۆ بەھەرێم کردنی پارێزگاکەیان، چونکە پێیانوایە بەبێئەوەی ببنە ھەرێمێکی سەربەخۆ ناتوانن مافەکانیان بەدەستبھێنن، لەگەڵئەوەشدا ئەنجومەن و پارێزگای بەسرە تووشی شەرمەزاری بوون کە ناتوانن وەڵامدەرەوە خواستەکانی دانیشتوانی شارەکە بن.\nماجیدە مەیاحی، یەکێک لە نوێنەرانی بەسرە لە پەرلەمانی عێراق رایگەیاند: پارێزگاکەیان شادەماری ئابووری عێراقە، بەڵام پەراوێزخراوە لەلایەن حکومەتەکانی پێشوی عێراق و حکومەتی ئێستاشەوە، بۆیە ناکرێت چیتر ئەوە قبوڵ بکرێت.\nپەسەندکردنی یاسای بودجەی عێراق بۆ ساڵی (٢٠١٩) لەلایەن پەرلەمانەوە، ناڕەزایەتی چالاکوانان و سەرپەرشتیارانی خۆپیشاندانەکان و ئەنجومەنی خۆجێی پارێزگای بەسرەی لێکەوتەوە، بەوەی ئەو بودجەیەی بۆ پارێزگاکەیان تەرخانکراوە لە ئاستی داھاتی شارەکە و پڕۆژەکانیدا نییە و بۆ ئەوەش دووبارە ھەڵمەتی کۆکردنەوەی ئیمزا و ھەوڵەکانیان بۆ بە ھەرێم بوونی بەسرە دەست پێدەکەنەوە.\nئەم هەواڵە 8428جار خوێندراوەتەوە


دابەشكردنی بەشە ئاردی مانگانەی هاوڵاتیان كەم دەكرێتەوە – تۆڕی میدیایی خەڵک\n2018/10/10 - 7:03 PM\nبەڕێوەبەری كومپانیای دروستكراوی دانەوێلەی سلێمانی ڕایدەگەیەنێت، ڕۆژی یەك شەممە بەشە گەنمی مانگی تەمموز وەردەگرین و دەست بە دابەشكردنی بەشە ئاردی مانگی حەوت دەكەین، دەشڵێت: “عیراق بە فەرمی بۆ ئەمساڵ هەشت بەشە ئارد دابەش دەكات”.\nنەسرین محەمەد عەلی خان، بەڕێوەبەری كومپانیای دروستكراوی دانەوێڵەی سلێمانی بە (خەڵك)ی ڕاگەیاند، حكومەتی عیراق و وەزارەتی بارزگانی بە فەرمی بۆ ئەمساڵ تەنها هەشت بەشە ئارد دابەشی سەر هاوڵاتیان دەكات، چوار مانگی ساڵ بەشە ئاردی تێدا دابەش ناكرێـت ئەوانیش مانگەكانی (9-10-11-12) یە.\nوتیشی، “لە سلێمانی و هەندیك لە قەزا و ناحیەكانی دەوروبەری لە كۆتاییەكانی دابەشكردنی بەشە ئاردی مانگی شەش-ی ئەمساڵداین، ڕۆژی یەك شەممەش بەشە گەنم بۆ مانگی حەوت وەردەگیرن بۆ ئەوەی بكرێتە ئارد و دابەشی سەر بریكارەكانی ئاردی بكەین”.\nڕاشیگەیاند، لە هەندێك شوێنی دیكەی وەك پارێزگای هەڵەبجە و قەزای كەلار و سەیدسادق و شارەزوور بەشە ئاردی مانگی پێنج دابەش دەكرێت، بە هۆی ئەوەی ئاشی سەیدسادق بە بڕیاری حكومەتی عیراقی ئاردی بۆ ئاوارەكان كردووە، بۆیە دابەشكردن لەو شوێنانە دواكەوتووە.\nنەسرین محەمەد ئاشكراشی كرد، لەلایەن وەزارەتی بارزگانی عیراقەوە بە نوسراوی فەرمی ئاگادار كراوین بەوەی لەم ساڵدا تەنها 8 مانگ ئارد دابەش دەكرێت، بەشە ئارد تا مانگی هەشت دابەش دەكرێت.


حه‌بی كالیسیۆم مه‌ترسی بۆ دڵ هه‌یه\nموضوع: حه‌بی كالیسیۆم مه‌ترسی بۆ دڵ هه‌یه الأربعاء 04 أغسطس 2010, 4:22 pm\nلێكۆڵێنه‌وه‌كان پیشانیان داوه، حه‌بی كالیسیۆم ئه‌گه‌ری تووشبوون به جه‌ڵته‌ی دڵ زیاتر ده‌كات.\nبه‌پێی ئه‌و لێكۆڵینه‌وه پزیشكیانه‌ی ده‌ره‌نجامه‌كه‌ی له گۆڤارێكی پزیشكی به‌ریتانیادا چاپ و بڵاوكراوه‌ته‌وه، مه‌ترسی تووشبوون به جه‌ڵته‌ی دڵ له كه‌سانێكدا كه حه‌بی كالیسیۆم به‌كاردێنن به رێژه‌ی 30% له كه‌سانی دیكه زیاتره.\nهه‌رچه‌ند ئه‌و كه‌سانه‌ی نه‌خۆشی پووچبوونی ئێسقانیان هه‌یه بۆ رێگرتن له شكانی ئێسقانه‌كانیان حه‌بی كالیسیۆم ده‌خۆن به‌ڵام ئه‌نجامه‌كانی 11 تاقیكردنه‌وه‌ی جۆراوجۆر نیشانی داوه كه ئه‌و حه‌به رێگری له شكانی ئێسقان ناكات.\nزانایانی پزیشكی به‌ریتانیا ده‌ڵێن، وا باشتره خه‌ڵك كالیسیۆم له خوارده‌مه‌نیه جۆراوجۆره‌كان وه‌ربگرن تا ئه‌وه‌ی كه له رێگه‌ی خواردنی حه‌به‌وه له هه‌وڵدابن ئه‌و ماده‌یه بۆ جه‌سته‌یان دابین بكه‌ن.\nموضوع: رد: حه‌بی كالیسیۆم مه‌ترسی بۆ دڵ هه‌یه الأربعاء 04 أغسطس 2010, 7:59 pm\nتوقيــع العضو كــاردينيــا\nموضوع: رد: حه‌بی كالیسیۆم مه‌ترسی بۆ دڵ هه‌یه الخميس 05 أغسطس 2010, 1:18 am\nسوباس بو به يا مه كه ت


راگەیەندراوی چوار راپۆرتدەری تایبەتی نەتەوە یەكگرتووەكان لەسەر راپەرینی جەماوەری ئێرا\nچوار راپۆرتدەری تایبەتی نەتەوە یەكگرتووەكان لە راگەیەندراوێكی هاوبەشدا نیگەرانی خۆیان لە سەركوتی جەماوەری راپەریو لەلایەن رژیمی ئێرانەوە دەربری.\nلە راگەیەندراوی راپۆرتدەرانی تایبەتی نەتەوە یەكگرتووەكان دا هاتووە: خواستی راپەریوان لە ئێران بۆ ئازادی و ژیان و مافەكانیانە. ئێمە نیگەرانی توندی خۆمان لەو راپۆرتانەی لەبارەی كوژرانی زیاتر لە 20 كەس بەتایبەت منداڵان و دەستبەسەر كردنی سەدان كەسی دیكە لە سەرانسەری ئێران. ئێمە زۆر نیگەرانین لە شێوەی هەڵسووكەوتی بەرپرسانی رژیمی ئێرانین لەگەڵ نارازیان و چارەنوسی دەستبەسەر كراوان. ناونیشانی تێكرای دەستبەسەركراوان دەبێ ئاشكرا بكرێ و بتوانن پێوەندیان لەگەڵ كەس و كار هەبێ و دەستیان بە پارێزەر بگات. فەرمانی رژیم بە سوپای پاسداران بۆ سەپاندنی هێز بە مەبەستی هێز بۆ سەركوتی راپەریوان، و هەرەشەی قەزایی بۆ سزای توند قەبووڵ نەكراوە.\nلەو راگەیەندراوەی راپۆرتدەرانی نەتەوە یەكگرتووەكاندا سانسوری هۆكانی پێوەندی وەك پێشێلكردنی مافی بنچینەیی شارۆمەندان لێكدراوەتەوە و هاتووە: ئێمە لەوەی كە رژیمی ئێران ئینتەرنێتی لە خەڵك بریوە و تۆرە كۆمەڵایەتیەكانی وەك ئینستاگرام و بەرنامەكانی ناردنی پەیامی داخستووە، زۆر نیگەرانین.\nعاسیمە جەهانگیر راپۆرتدەری تایبەتی مافی مرۆڤ بۆ كاروباری مافی مرۆڤ\nدەیوید كی راپۆرتدەری تایبەتی بۆ ئازادی رادەربرین و عەقیدە\nئەگنس كالامارد راپۆرتدەری تایبەتی ئێعدامی ناقانوونی و خۆسەرانە\nمایكڵ فراست راپۆرتدەری تایبەتی دۆخی پارێزەرانی مافی مرۆڤ\nڕێکه‌وت: 2018-01-07 16:25:13


وەزیری پەروەردە: پابەندنەبوونی خەڵك وایكردووە ڕیسەكەمان ببێتەوە بەخوری - تۆڕی میدیایی خەڵک\nوەزیری پەروەردەی هەرێم ڕایدەگەیەنێت: خوێندنی ئەلكترۆنی گرفتی بۆ دروستبووە و جێی خوێندنی ناوپۆل ناگرێتەوە و كەموكوڕی هەیە.\nئالان حەمە سەعید وەزیری پەروەردەی حكومەتی هەرێم لە كۆنفڕانسێكی ڕۆژنامەوانیدا ڕایگەیاند: خوێندنی ئەلكترۆنی گرفتی بۆ دروستبوە، بەتایبەت لەناوچە دوورەدەستەكان كە هێڵی ئینتەرنێتی لێنیە یان كێشەی تێدایە.\nوتیشی: خوێندنی ئەلكترۆنی 100% جێی خوێندنی ناوپۆل ناگرێتەوە و كەموكوڕی هەیە و ناچارییە لەپێناو پاراستنی گیانی مامۆستایان و خوێندكاران.\nوەزیری پەروەردە ئاماژەی بەوەشدا: نەك تەنها لەهەرێمی كوردستان، بەڵكو لەهەموو جیهان كوالێتی خوێندن كاریگەری لەسەر دروستبووە و زیانی بەركەوتەوە.\nلەبارەی دەستپێكردنەوەی پڕۆسەی خوێندنیش ئالان حەمە سەعید وتی: دەستپێكردنەوەی پڕۆسەی خوێندن پەیوەندی پەخۆپارێزییەوە هەیە، بەڵام جەژنمان لەپێشە كە بەركەوتن زۆر دەبێت، بۆیە پابەندنەبوونی خەڵك وایكردووە ڕیسەكەمان ببێتەوە بەخوری، لەكاتێكدایە لەناو خوێندنگەكان خۆپارێزی كراوە.\nوەزیری پەروەردە ئەوەشی خستەڕوو: بۆ دەستپێكردنەوەی خوێندن چاوەڕێی هەڵسەنگاندنی تەندروستی دەكەین لەبارەی ژمارەی تووشبووان بە كۆرۆنا، ئەگەر دوای جەژن ئامارەكان كەمببنەوە دەرگای خوێندنگاكان دەكرێنەوە، بەڵام بەتەناوب و خۆپارێزییەوە.\nخامۆشی باڵی بەسەر “بەهەشتی سەر رووی زەوی”دا كێشاوە\nئالان حەمە سەعید\nخەڵك- وەزارەتی تەندروستی عیراق ئاشكرای دەكات، 2456 حاڵەتی نوێی تووشبوون بە ڤایرۆسی كۆرۆنا تۆماركراوە و 5624 كەسیش چاكبوونەتەوە و 24 كەسیش گیانیان لەدەستداوە.…\nخەڵك- وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 688 حاڵەتی تووشبوون بە كۆرۆنا تۆماركراوە و 12 كەسیش گیانیان لەدەستداوە.…\nكۆرۆنا لە عێراق و هەرێم گەیشتەوە ئاستی مەترسیدار\nخەڵك- وەزارەتی تەندروستی عیراق ئاشكرای دەكات، 2519 حاڵەتی نوێی تووشبوون بە ڤایرۆسی كۆرۆنا تۆماركراوە و 3225 كەسیش چاكبوونەتەوە و 20 كەسیش گیانیان لەدەستداوە.…\nخەڵك- بەشی هەواڵ وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 48 حاڵەتی تووشبوون بە كۆرۆنا تۆماركراوە و یەك كەسیش گیانی لەدەستداوە.…\n16 مارس 2021 10.26 pm\nخەڵك ژووری ئۆپراسیۆنی پارێزگای هەولێر لە ڕاگەیەنراوێكدا چەند بڕیارێكی نوێی سەبارەت بە ڕووبەڕووبوونەوەی ڤایرۆسی…


رێكەوت زەكی: ئێمە وەك پارێزگای سلێمانی ئەو بەنزینە قبووڵ ناكەین كه به‌غدا ده‌ینێرێت\nوا بڕیارە ئەم هەفتەیە بڕی پێنج ملیۆن لیتر بەنزین بگاتە هەرێمی كوردستان و ئەندامێكی ئەنجومەنی پارێزگای سلێمانیش دەڵێت ئەو "بەنزینە وەر ناگرین ".\nرێكەوت زەكی جێگری سەرۆكی لیژنەی پیشەسازی و وزە لە ئەنجومەنی پارێزگای سلێمانی راگەیاند: بڕیارە ئەم هەفتەیە حكومەتی عیراق بڕی پێنج ملیۆن لیتر بەنزین بنێرێت بۆ هەرێمی كوردستان، بەڵام ئێمە وەك پارێزگای سلێمانی ئەو بەنزینە قبووڵ ناكەین و وەریناگرین.\nوتیشی: قبووڵ نەكردن و وەرگرتنی بەنزینەكە دەگەڕێتەوە بۆ سێ هۆكار، كە ئەمانەن:\nیەكەم- ئەم بەنزینە بەشە بەنزینی هەرێمی كوردستان نییە لە لایەن وەزارەتی نەوتی عیراقەوە، بەڵكو پاكتاوی حساباتی قەرزی دوو كۆمپانیای ناوخۆیی هەرێمە لەگەڵ وەزارەتی نەوتی عیراقی، چونكە بەنزینی عیراقی دەبێت بە 450 دینار بێت نەك بە 600 دینار.\nدووەم- ئەم بڕە تەنها بۆ یەك جارە تا قەرزەكەیان تەواو دەبێت، بۆیە بە ڕای ئێمە قەیرانەكە زیاتر دەكات.\nسێیەم- ئۆكتانی ئەو بەنزینەی دەینێرن ئۆكتانەكەی زۆر نزمترە لەو بەنزینەی كە ئێستا لە بەنزینخانەكانی سلێمانی دەفرۆشرێت،ئەم هۆكارانەش وادەكات ئێمە بەنزینەكە قبووڵ نەكەین و وەرینەگرین.\nرێكەوت زەكی جەختیشكردوەتەوە، هەوڵەكانمان بۆ كەمكردنەوەی نرخی بەنزین بەردەوامەو پلانێكیشمان خستووەتە بەردەم پارێزگاری سلێمانی تا نرخی پێ داببەزێنێت بەڵام تا ئێستا پلانەكەی جێبەجێنەكردووین، چونكە پلانەكە دروستكردنی كێبڕكێی زیاترە.\nئەمەش لە كاتێكدایە كۆمپانیای كار بڕیاریدا لەپاڵاوگەیەكی هەرێم بەنزین بۆ عیراق بەرهەمبهێنت و هەر لیترێكیشی بۆ ناوچەكانی ژێر دەسەڵاتی بەغدا بە450 دینار دابین بكات و بۆ هەرێمیش هەمان بەنزین بەنرخی دوو هێندە بفرۆشێتەوە.\nئه‌م بابه‌ته 532 جار خوێنراوه‌ته‌وه


خەباتێگڕی كورد شێخە شەل 1927-2002 – History Of Kurdistan\nHome / ناوداران / خەباتێگڕی كورد شێخە شەل 1927-2002\ndidar othman 2017-06-05\tناوداران لێدوان نووسین ناچالاککراوە لە خەباتێگڕی كورد شێخە شەل 1927-2002 3,302 Views\nشێخ محەمەد كوڕی محەمەد عەلی ناسراو بە شێخە شەل لە ساڵی 1927 دا لە قەڵای هەولێری دێرین چاوی ژیانی هەڵێناوەو لەتەمەنی 7 ساڵیدا چووەتە بەرخوێندنی سەرەتایی لە قوتابخانەی سەرەتایی هەولێر‌و چەند ساڵێك خوێندوویەتی تاكو بووەتە خوێندەوارێكی هۆشیارو فێری زمانەكانی كوردی‌و عەرەبی‌و توركمانی بووەو لەگەڵ پەرەسەندنی ڕێكخستنەكانی حزبی شیووعی عێراق‌و گەیشتنی لق‌و پۆپی چاڵاكییەكانی بەشاری هەولێرو دەڤەرەكەی لە سەرەتای چلەكانی سەدەی بیستەمدا چووەتە ناو ڕێزەكانی ئەو حزبە ماركسییە، چونكە خۆی لە چینێكی هەژارو چەوساوەی كورد پەروەردە بوو بوو، بۆیە ئەو ڕێبازە پێشكەوتنخوازەی لە ژیانی حزبایەتی‌و تێكۆشاندا هەڵبژاردو لەگەڵ دەستەیەك لە خەباتگێڕان كەوتە كاروانی خەبات.\nرێكخستنی شانەكەی ئەوان لە ماركسیەكانی ئەو شارە بە سەرەتای دروستبوونی ڕێكخراوی حزبی شیووعی عێراق لە هەولێر دادەنرێ‌و شان بەشانی خەباتگێڕە پێشەنگەكانی ڕێبازی ماركسی وەك تێكۆشەران جەمال حەیدەری‌و نافیع یونس‌و صالح حەیدەری‌و هاشیم عەبدوڵڵاو عادیل سەلیم خەباتی سیاسیی كردووە، ئەو خەباتگێڕە بە جەرگە لەهەموو بۆنەو یادەوەریە ئایینی‌و نیشیتمانی‌و میللیەكاندا ئاهەنگی گێڕاوەو ئەو بۆنانەی بەكارهێناوە بۆ هۆشیاركردنەوەی چینی هەژار بۆ داواكردنی مافەكانیان‌و دەنگی ناڕەزایی دەربڕین لە دژی چەوسێنەرانیان. بۆیە زۆر جار لەسەر هەڵوێستی سیاسی‌و بیروباوەڕی پێشكەوتنخوازی گیراوەو ئەشكەنجە دراوەو بەندیخانەكان شاهێدی ئەوەن كە شێخە شەل خۆڕاگرو خەباتگێڕێكی چاونەترس بووە.\nئەو زاتە لەگەڵ هاوڕێ (فەهد)ی پێشەوای حزبی شیووعی عێراق لە یەك لەو بەندیانەدا بەندكراون‌و لەگەڵیدا ژیاوەو جێگەی باوەڕو متمانەی ئەو سەركردەیە بووەو چەند جار كراوەتە نوێنەری شیووعیەكان لە بەندیخانەكاندا بۆ گفتوگۆكردن لەگەڵ نوێنەرانی بزاڤی نەتەوەییەكانی عەرەب، كە نیازیان وابوو پەیوەندیی نیشتیمانی لەگەڵ حزبی شیووعی عێراق بەهێز بكەن.\nشێخە شەل كە لە بەندیخانە ئازاد كراوە، لەناوەڕاستی چلەكانی سەدەی ڕابردووەوە كتێبخانەیەكی لە یەكێك لە دوكانەكانی بن قەڵات بەناوی (كتبێخانەی هەولێر) كردۆتەوەو كردوویەتی بە مەڵبەندێكی حزبی شیووعی لە شارەكەو جێگەی یەكتر بینینی ڕووناكبیرو كەسایەتیە سیاسیەكانی شارەكەو دەورو بەری.\nئەم خەباتگێڕە شیووعیە تێكۆشەرە لە دوای كودەتا شوومەكەی 8ی شوباتی ساڵی 1963ی حزبی بەعسی فاشی دا، تووشی گرتن‌و ئەشكەنجەدان بۆتەوەو زۆر نەمابووە لەژێر داركاریی‌و ئازاردان بكوژرێ، كەچی كۆڵی نەداوە‌و خۆی لەبەر زەبرو زەنگی ئەشكەنجەدان ڕاگرتووەو هیچ نهێنیەكی حزبەكەی نەدركاندووەو بووەتە نموونەیەكی بەرزی خۆڕاگری كادیرێكی بە هەڵوێٍستی ئەو حزبە تێكۆشەرە.\nئەو زاتە خەباتگێڕە تا دوا هەناسەی ژیانی پڕ كڵۆڵی هەر دڵسۆزی وەفاداری ڕێبازە ماركسییەكەی خۆی بووە‌و تۆز قاڵێك لێی لانەداوەو لەكاتی نەخۆشی ئەو خەباتگێڕە هاوڕی َ دڵسۆزەكانی لەبیریان نەكردووەو هەموو دەم سەردانیان دەكردو دوكتۆرە ناسیاوو دۆستەكانی هەموو دەم لەپشت سەری بوون‌و خەریكی چارەسەركردنی بوون، تاكو لە ڕۆژی 30ی تەمووزی ساڵی 2002 دا لەشاری هەولێر گیانی پاكی لە تەمەنی 75 ساڵیدا سپاردو چووە ڕێزی خەباتگێڕە نەمرەكانی كوردو كوردستان.\n*ڕۆژنامەی –ڕێگای كوردستان- ژمارە (514) ی ڕۆژی 5/8/2008. هەولێر\n*تۆماری خزمەتگوزارانی كورد-كەریم شارەزا، ژمارە (23) (دەستنووس).\nPrevious خەباتگێڕو نووسەری مەزنی كورد دوكتۆر نوورەدین زازا 1919-1988\nNext ئەزموونی دامەزرانی ئیسرائیل و چەند وانەیەک